text:
Ni iyihe nyungu dukura mu geterana kwera kw’abana b’Imana?
Guterana kwera kw’abakirisito ni igice cy’ingezi mu biranga ukwizera. Guterana kwera kugamije gusangizanya ubunaribonye n’ijambo ry’Imana bituma abacitse intege bongera kwiyumvamo imbaraga z’Imana kandi byerekana neza imikorere y’Imana kuko Imana ibona aho ikorera mu mitima y’abantu.
Dore icyo guterana kwera kumarira umukirisito
1.Guterana kwera kutugaragariza neza ishusho y’Imana
Buri kiremwa cyose hagati muri twe, kigaragaza ubuntu bw’Imana mu isi. Nta ntungane nimwe ibaho,twese turi abanyabyaha ariko buri wese hano ku isi afite intego yo kugaragaza kugira neza kw’Imana kuba mwegereye. Buri wese afite impano y’umwuka wera iyo habayeho guterana nibwo buryo kwera no gukomera kw’Imana kuba kugiye kwigaragariza mu bantu bayo.
Tubifata nko kuba ufite keke. Ufite ifi, isukari, amagi n’amavuta n’ibindi byose bikenewe ngo ubashe gukora keke. Amagi ntashobora kuba ifu, kandi kimwe gusa ntigishobora gukora keke(cake) ubwacyo cyonyine ariko byose iyo bihujwe bibyara keke nziza kandi irimo intungamubiri zikenewe, ni kimwe rero no guterana kw’abakirisito iyo bose bahuriye hamwe mu rwego rwo gusenga no kuganira ijambo ry’Imana bizamura icyubahiro cy’Imana.
Mu materaniro ufite ubuhamya bw’ibyo Imana yamukoreye arabuvuga, ufite impano yo gusenga arabikora, ufite impano yo kuririmba arabikora n’ufite iyo guhanura ,Imana ikayikoresha, ibi byose bihembura imitima y’abaje mu materaniro Yera. Ntukirengagize guterana kwera kw’abana b’Imana.
" Nk’uko mu mubiri umwe dufite ingingo nyinshi, kandi ingingo zose zikaba zidafite umurimo umwe, natwe ni ko turi kuko turi benshi, nyamara turi umubiri umwe muri Kristo, umuntu wese ni urugingo rwa mugenzi we. Nuko kuko dufite impano zitandukanye nk’uko ubuntu twahawe buri, niba twarahawe ubuhanuzi duhanure uko kwizera kwacu kungana." (Abaroma 12:4-6 )
2.Guterana kwera kutwongerera imbaraga
Nta kibazo na kimwe uko waba wizera kwera kose , guterana gusubizamo abantu intege. Kubana bugufi kw’abizera guhesha amahirwe yo kwiga no gukura mu byo kwizera. Byerekana neza impamvu twizera rimwe na rimwe bikabera ifunguro ubugingo bwacu.
Ni byiza gukora ivugabutumwa ku bandi ariko biradukomerera kuko iyo tubaye muri iyi si irushya biroroha cyane cyane kugwa mu marushya yayo ariko ni byiza buri gihe gufata umwanya ukabana n’abandi mu materaniro kuko bizakwibutsa Imana. Uko umuntu arushaho gusabana n’isi ahinduka uwayo mu ntekerezo no mu mikorere kandi byimura Imana muri we kuko umucyo udashobora kubana n’umwijima.
“Kandi ndababwira yuko ababiri muri mwe nibahuza umutima mu isi wo kugira icyo basaba cyose, bazagikorerwa na Data wo mu ijuru. Kuko aho babiri cyangwa batatu bateraniye mu izina ryanjye, nanjye mba ndi hagati yabo.” (Matayo 18:19-20)
3.Guterana kw’abana b’Imana kongerera intege abatentebutse
Abantu bose usanga baragiye banyura mu bihe bibi bigoye ubuzima. Hari ababuze abo bakundaga, abagiye batsindwa ibizamini, ababeshyewe, ababuze amafaranga , ibi byose byagiye bituma abatari bake batakaza ibyiringiro by’ubuzima, bigatuma usanga hari abahorana ibikomere by’imbere mu mutima. Guterana kwera kw’abana b’Imana kuba gukwiye kubaho kuko abantu benshi bahaturira imitwaro ibaremereye, bituma habaho guhanga amaso ku Mana. Kandi Imana ikoresha abo turikumwe kugirango ikemure ibibazo dufite n’ibyifuzo byacu mu bihe by’icuraburindi duhura nabyo mu buzima. Kubana n’abantu b’Imana byongerera umuntu intege, akabasha gutera intambwe ijya mbere.
" Dukomeze kwatura ibyiringiro byacu tutanyeganyega, kuko uwasezeranije ari uwo kwizerwa, kandi tujye tuzirikana ubwacu kugira ngo duterane ishyaka ryo gukundana n’iry’imirimo myiza. Twe kwirengagiza guteranira hamwe nk’uko bamwe bajya bagira, ahubwo duhugurane kandi uko mubonye urya munsi wegera, mube ari ko murushaho kugenza mutyo." ( Abaheburayo 10:23-25 )
4.Guterana kutwibutsako tutari twenyine
Kubana n’abandi bizera mu kuramya Imana no kuganira ijambo ryayo bitwibutsako tutari twenyine muri iyi si. Umwizera wese aho ari ku isi, iyo ahuye nundi hatitawe ku gihugu bagomba kumera nk’ababana mu rugo rumwe rw’abana b’Imana. Niyo mpamvu Imana yashyizeho iteraniro ngo ribe ikintu cy’ingenzi. Imana ishakako tuba hamwe kugirango tuve mu bwigunge. Guterana kw’abana b’Imana bituma barushaho kuba mu busabane hagati yabo ubwabo ndetse n’Imana.
"Ariko noneho ingingo ni nyinshi, naho umubiri ni umwe. Ijisho ntiribasha kubwira ikiganza kiti “Nta cyo umariye”, cyangwa umutwe ngo ubwire ibirenge uti “Nta cyo mumariye.” (1Abakorinto 12:20-21 )
5.Kuba mu materaniro yera bidufasha gukura
Kuba hamwe mu materaniro ni inzira nziza kuri buri wese kuko bifasha umuntu gukura mu kwizera. Gusoma bibiliya no gusenga ni inzira ya bugufi ituma twegera Imana. Kandi buri wese afite isomo yageza kuwundi. Iyo abantu barikumwe habaho guhugurana, uwateye intambwe nziza yo kubana n’Imana yigisha abandi uburyo bwo gushaka no kugendana n’Imana.
"Nuko bene Data, iyo muteranye bimera bite? Umuntu wese afite indirimbo cyangwa amagambo yo kwigisha, cyangwa amagambo ahishuriwe, cyangwa ururimi rutamenyekana, cyangwa amagambo yo kurusobanura. Nuko rero byose bikorerwe kugira ngo abantu bunguke." (1 Abakorinto 14:26 )


c: text/html

text:
Bibiliya ihanura iki ku mperuka y'isi?
Ikibazo: Bibiliya ihanura iki ku mperuka y'isi?
Igisubizo: Bibiliya ivuga byinshi cyane ku minsi y'imperuka. Hafi buri gitabo kiyirimo gifite ubuhanuzi bwo ku minsi y'imperuka. Ariko kuvuga kuri ubwo buhanuzi, kubusobanura no kubutondekanya mu gihe nibyo bigoye kandi bitavugwaho rumwe. Ariko reka tugerageze kukunyuriramo muri make.
Yesu azaza kujyana abakijijwe, abagurukane mu bicu (1 Abatesalonike 4:13-18, 1 Abakorinto 15:51-54). Aho bazajyanwa imbere y'intebe y'urubanza, bamwe bazagororerwa imirimo myiza no kwizerwa bagaragarije kw'isi, abandi batakaze ibihembo kubera kunebwa cyangwa kutumvira kwabo; ariko nta n'umwe uzamburwa cyangwa uzabura ubuzima buhoraho (1 Abakorinto 3:11-15, 2 Abakorinto 5:10).
Ubwo Antikristo (ya nyamaswa) azahita azamuka mu butegetsi, asinyane amasezerano y'amahoro y'imyaka irindwi na Isirayeli (Daniyeli 9:27). Iyi myaka 7 niyo bakunze kwita 'imyaka y'umubabaro'. Mu gihe cy'iri totezwa, hazaba umubabaro mwinshi: intambara, inzara, ibyorezo ndetse n'ibizazane. Imana izaba iri gusuka umujinya wayo ku cyaha, ikibi ndetse n'urugomo biri mu isi. Muri iyi mibabaro niho hazagaragara ba banyamafarashi bane, ibimenyetso birindwi ndetse n'igikombe cy'urubanza.
Hagati muri iyo myaka 7, Antikristo azasesa ya masezerano yo kurinda Isirayeli, ahubwo ayishozeho intambara. Antikristo azakora 'ikizira' ubwo azashyira ishusho ye mu ngoro y'Imana izaba yarongeye kubakwa i Yerusalemu, ngo nawe asengwe (Daniyeli 9:27, 2 Abatesalonike 2:3-10), iyo shusho izaramwa nayo. Igice cya kabiri cy'iyo myaka 7 gikunze kwitwa icy''umubabaro mwinshi' (Ibyahishuwe 7:14) cyangwa 'umubabaro wa Yakobo' (Yeremiya 30:7).
Nyuma y'iyo myaka 7 y'umubabaro, Antikristo azashoza intambara simusiga kuri Yerusalemu, imirwano kabuhariwe ikazabera mu kibaya cy'ahitwa Arimagedoni. Muri iyo mirwano nibwo Yesu azahita agaruka ku mugaragaro, ashwanyaguze Antikristo n'ingabo ze, abajugunye mu nyanja y'amazuku n'umuriro utazima (Ibyahishuwe 19:11-21). Ubwo Kristo azaherako abohera Satani ikuzimu mu gihe cy'imyaka 1000, hanyuma we ategekere kw'isi muri iyi myaka yose (Ibyahishuwe 20:1-6).
Nyuma y'iyi myaka 1000, Satani azaziturwa, yongere ashake kurwana, ariko bidatinze ahite yongera atsindwe, ariko noneho ajugunywe nawe muri ya nyanja y'amazuku n'umuriro utazima (Ibyahishuwe 20:7-10) ku bw'iteka ryose. Hazahita habaho umunsi w'urubanza, abatizera bakanirwe urubakwiye (Ibyahishuwe 20:10-15), basange Satani, Antikristo n'abadayimoni mu muriro utazima. Ubwo nibwo Kristo azahita amanura isi nshya n'ijuru rishya na Yerusalemu nshya ' aho abizera tuzaba iteka ryose. Muri uwo murwa ntihazarangwa umubabaro, icyaha cyangwa urupfu (Ibyahishuwe 21-22).
English
Bibiliya ihanura iki ku mperuka y'isi?

robotstxt: allowed

filter: keep


text:
Dore amasomo wa kura kuri Puwa na Shifura, ababyaza bahesheje Imana icyubahiro
Bibiliya igaragaza abantu bamwe na bamwe bagiye bagaragara agahe gato ariko bakaba bafite amasomo meza yadufasha mu buzima tubamo bwa buri munsi.Abo ni Shifura na Puwa ababyaza bakoze iby’ubutwari bashimisha Imana ,ubwo banganga kumvira umwami ku itegeko yari yashyizeho ryo kwica abana ba b’abahungu .
Shifura na Puwa bagaragara gato muri bibiliya.Tubasoma mu gitabo cyo Kuva1:15-21, mbere y’uko Mose avuka.Aba bagore babiri(2) bari ababyaza mu gihugu cya Egiputa, bakaba barakijije benshi mu gihe umwami Farawo yari yatanze itegeko ry’uko abana b’abahungu bakwiye kwicwa.
“Hariho ababyaza b’Abaheburayokazi umwe yitwa Shifura, undi yitwa Puwa. Umwami wa Egiputa arababwira ati “Nimubyaza Abaheburayokazi mukabona bicaye ku ntebe babyariraho, nihavuka umuhungu mujye mumuhotora, ariko naba umukobwa abeho.” Maze abo babyaza bubaha Imana, ntibakora ibyo bategetswe n’umwami wa Egiputa, ahubwo bareka abahungu babaho.”(Kuva1:15-17)
Shifura na Puwa banze kumvira itegeko ry’umwami Farawo, bareka abana babaho ,maze Imana ibahera umugisha mu murimo wabo, ibaha urubyaro ,ubwo bwoko buragwira .
“Umwami wa Egiputa ahamagaza abo babyaza, arababaza ati “Ni iki cyatumye mukora mutyo, mukareka abahungu bakabaho?” Ababyaza basubiza Farawo bati “Ni uko Abaheburayokazi batamera nk’Abanyegiputakazi, kuko ari abanyambaraga, bakabyara umubyaza atarabageraho.” Imana igirira neza abo babyaza, ubwo bwoko buragwira, burakomera cyane. Kandi kuko abo babyaza bubashye Imana, ibaha urubyaro, baba imiryango.”(Kuva1:18-21
Aba babyaza 2 baraduha amasomo y’ingenzi muri uru rugendo rw’ubukristo bwo kugira ub’umuntu no gutinya Imana:
1.Tugomba gutinya Imana aho gutinya abantu
Aba babyaza 2 bashoboraga no kwicwa kubwo gusuzugura umwami. Ese ni kuki bamusuzuguye?Impamvu ni uko bubahaga Imana kandi bakayitinya.
Ugutinya Imana kwa Shifura na Puwa byatumye badakora ibyo umwami yabasabye maze barabisuzugura. Igihe tutazagira umuntu dutinya udutegeka gukora ibikorwa bibi, uretse Imana tuzaba intabera bityo twubahe n’amategeko y’Imana.
“Umukiranutsi wiyoroshya imbere y’abanyabyaha, Ameze nk’iriba ritobamye n’isōko yandujwe.” (Imigani 25:26)
2. Dukwiye guha agaciro ubuzima
Ababyaza barengeye ubuzima bw’abana bari bategetswe kwica.Aba bana bato n’ababyeyi babo nta sano bari bafitanye uretse ko bari Abaheburayo, ariko banze gukora ibyo umwami yifuzaga ku bushake bwabo maze batuma abana babaho.
Aba babyaza baratwigisha guha agaciro ubuzima. Kandi ko tugomba guhaguruka tukavugira abantu batagira shinge na rugero.
“Bumbura akanwa kawe uvugire ikiragi, Kandi uburanire abatagira shinge na rugero. Bumbura akanwa kawe uce imanza zitabera, Ucire abakene n’indushyi urubanza rutunganye.” (Imigani31:8-9)
3. Menya ko Imana ireba ibitekerezo n’ibikorwa byacu.
Aba babyaza ntibigeze basenga ibigirwamana cyangwa ngo bubahe itegeko ry’ubugome ry’umwami , ahubwo bagambirira mu mutima wawo kutica aba bana , maze bakora ibishimisha Umwami Imana abana babaho kuko bamenye ko Imana ireba aho turi hose kandi izi n’imitekerereze yacu.
“Uwiteka, warandondoye uramenya, Uzi imyicarire yanjye n’imihagurukire yanjye, Umenyera kure ibyo nibwira. Ujya urondora imigendere yanjye n’imiryamire, Uzi inzira zanjye zose. Kuko ijambo ritaraba mu rurimi rwanjye, Uba umaze kurimenya rwose, Uwiteka.”(Zaburi139:1-4)
“Naho yanyica napfa nyiringira, Nubwo bimeze bityo, inzira zanjye nzazikomeza imbere yayo. 16Ibyo na byo bizambera agakiza, Kuko ari nta muntu uhakana Imana uzaza imbere yayo” (Yobu 13:15-16).
Imana izi buri kantu kose ko mu mibereho yacu. Bityo,tugomba kubaho ubuzima bushimisha Imana, n’ubwo bushobora gushyira mu kaga ubuzima bwacu igihe twanze gukora ikibi, tugatinya Imana yo itanga ubuzima buhoraho.
Sophie @agakiza.org


text:
UMUKOBWA UFITE AMAZI ABATEYE ATE?ABASA ATE?WAMUBWIRWA NIKI?"REBA HANO"Uko abameze nicyamukubwira. Video watch and download with MP4,3GP format.You can convert online UMUKOBWA UFITE AMAZI ABATEYE ATE?ABASA ATE?WAMUBWIRWA NIKI?"REBA HANO"Uko abameze nicyamukubwira. video to MP3 for free download
UFITE IBIBAZO BITANDUKANYE BIRIMO KUTABASHA GUTERA AKABABARIRO NEZA HAMAGARA UYU MUGANGA AGUFASHE KUBAKA URUGO RWAWE ...
Explore more related video for UMUKOBWA UFITE AMAZI ABATEYE ATE?ABASA ATE?WAMUBWIRWA NIKI?"REBA HANO"Uko abameze nicyamukubwira.
Download Lyrics
Watch On Wikipedia visualy
UMUKOBWA UFITE AMAZI ABATEYE ATE?ABASA ATE?WAMUBWIRWA NIKI?"REBA HANO"Uko abameze nicyamukubwira. Video watch and download with MP4,3GP format.You can convert online UMUKOBWA UFITE AMAZI ABATEYE ATE?ABASA ATE?WAMUBWIRWA NIKI?"REBA HANO"Uko abameze nicyamukubwira. video to MP3 for free download


text:
Gahunda y’imihigo yatangiye mu 2005, ubwo abayobozi mu nzego zitandukanye biyemezaga ko kugira ngo abakozi ba Leta barusheho gutanga umusaruro bakwiye bagira intego mu byo bakora kandi zikaba zifite ibipimo ngenderwaho bizashingirwaho mu isuzuma.
Umuhuzabikorwa w’imishinga muri Minisiteri y’Abakozi ba Leta, Dusengiyumva Sam, yabwiye IGIHE ko imihigo abakozi ba Leta iba ishingiye ku igenamigambi ry’igihugu no kuri gahunda za guverinoma.
Yagize ati “Imihigo igomba kumvikana nk’intego mu kazi ntibivanaho ibikorwa bya buri munsi umukozi akora, kandi ni igikorwa gifatika uzageraho muri uwo mwaka kimwe cyangwa byinshi kigenda gitanga umusanzu ku ntego ngari z’ikigo, ikigo nacyo kigatanga umusanzu ku ntego ngari z’igihugu maze ibyo byose wabishyira hamwe akaba aribyo bigeza abanyarwanda ku iterambere.”
Asobanura uburyo igikorwa cyo guhiga gikorwa, Dusengiyumva yagize ati “Ikigo gikora gahunda y’ibikorwa y’umwaka ishingiye ku igenamigambi ry’igihugu. Minisitiri, abayobozi b’inzego z’ibanze basinyira imihigo imbere ya Perezida wa Repubulika. Iyo mihigo bayishyikiriza abayobozi babungirije noneho buri muyobozi akageza ku bayobozi b’amashami ibikorwa bizakorwa muri uwo mwaka kugeza igihe bizagerera kuri buri mukozi akabitangaho ibitekerezo hanyuma hakabaho guhiga imihigo imbere y’umuyobozi we mu kazi.”
Iyo umukozi wahize umuhigo runaka asezerewe, asezeye cyangwa agize izindi mpamvu zituma adakomeza akazi, umusimbuye akomereza aho yari ageze cyangwa se abandi bakozi bakagabana ya mihigo ye bagakorera nayo kuyesa.
Nyuma yo guhiga buri muyobozi akorera isuzuma abakozi ayobora, kugira ngo uwesheje imihigo azamurwe mu ntera hashingiwe ku manota yabonye, uwabaye ikigwari nawe abihanirwe.
Ubwumvikane bucye hagati y’umukozi n’umukoresha ntibishobora kumuhesha amanota atari meza ?
Dusengiyumva yavuze ko ubwumvikane bucye hagati y’umukozi n’umukoresha bushobora kubaho, ariko umukozi afite uburenganzira bwo kujurira igihe atanyuzwe.
Ati “Ubwumvikane bucye bubaho ariko ntabwo tubishyigikira niyo mpamvu habaho uburyo bwinshi kugira ngo amakimbirane avutse hagati y’abakozi n’abakoresha akemuke, turi mu kazi kugira ngo dukorere abaturage […] buri mukozi afite uburenganzira bwo gutanga igitekerezo ku manota yabonye.”
“Iyo birangiye amanota ukayamenyeshwa uba ufite inzira eshatu zo kujurira. Inzira ya mbere ni ukwandikira umukoresha umugaragariza ko amanota wahawe utayemeye ukagaragaza n’impamvu, hari iminsi uba ugomba kuba wasubijwe, iyo udasubijwe ubimenyesha komisiyo y’abakozi ba Leta, ushobora no kwiyambaza inkiko.”
Yakomeje avuga ko imihigo idakwiye kumvikana nk’isoko y’amakimbirane hagati y’abakozi n’abakoresha, ahubwo ikwiye kumvikana nk’ikintu izo mpande zombie guhuza umusanzu wabo mu bikorwa bigari igihugu gishaka kugeraho.
Ishimwe ku wesheje imihigo
Itegeko No18/2017 ryo ku wa 28/04/2017 rigenga inzego zose zo mu butegetsi bwa Leta n’abakozi bazo rivuga ko “Uwesheje imihigo ashyirwa mu cyiciro hashingiwe ku manota yagize mu kugera ku musaruro wateganyijwe kandi agahabwa ishimwe hashingiwe ku musaruro w’ibikorwa wavuye mu isuzumabushobozi yakorewe buri mwaka.”
Iyo umukozi wa Leta atesheje imihigo agomba gusezererwa ku murimo kubera ubushobozi buke, hitawe ku musaruro yagezeho mu gihe cy’imyaka ibiri ibanziriza umwaka wakorewe isuzumabushobozi.
Ikindi kandi Umukozi wa Leta warushije abandi gukora neza ashobora kugenerwa ishimwe ryihariye hakurikijwe amategeko agenga abakozi ba Leta.
Dusengiyumva avuga kuzamurwa mu ntera bishingira ku manota umuntu aba yagize mu isuzuma bushobozi.
Ati “Itsinda rya mbere rigizwe n’abakozi b’indashyikirwa bagize amanota ari hejuru ya 80%, irya kabiri rikagirwa n’abitwa inkomezamihigo bagize hejuru ya 70% ariko atageze kuri 80% irindi rikagirwa n’abakozi bagize amanota ari hejuru ya 60 ariko atageze kuri 70%, itsinda rya kane rikajyamo abakozi bagize amanota ari munsi ya 60%, abo ngabo bagomba gusezererwa nta mpaka kandi nta n’imperekeza uhabwa.”
“Umukozi wabonye amanota ari hejuru ya 60 akomeza gukangurirwa kwisubiraho nta shimwe aba akwiye. Uwabonye amanota ari hejuru ya 70 ariko atageze kuri 80% ahabwa 3% by’umushahara we. Uwagize hejuru ya 80% ahabwa 5% by’umushahara we nk’ishimwe.”
Tariki ya 30 Nyakanga niyo tariki ntaregwa yo guhiga no guhigura imihigo, iyo abakozi ba Leta batubahirije iyi tariki uburyo bw’ikoranabuhanga bakoresha burafungwa bakazaryozwa impamvu batabikoze ku gihe.


text:
Ni inzu zigezweho zifite ibikoni, ubwiherero, ibigega bifata amazi n’ibindi, zahawe imiryango 10 igizwe n’abantu 48, bari batuye mu nkengero za Pariki ya Nyungwe, bakagira uruhare mu bikorwa biyangiza birimo guhiga, gutema, gutwika ibiti n’ibindi.
Iki gikorwa kiri mu by’ingenzi RDB yateguye bibanziriza umuhango wo kwita izina abana b’ingagi, kizaba ku wa 7 Nzeri uyu mwaka.
Mukandoli Domitille, umwe mu baturage bashikirijwe inzu, yashimiye RDB, avuga ko uretse kuba bungutse ahantu heza ho gutura, bizanabarinda ibibazo baterwaga no kuba mu nkengero z’ishyamba rya Nyungwe.
Ati “Twabaga impande y’ishyamba rya Nyungwe ariko aha ni heza cyane narahishimiye. Aho twabaga mu ishyamba rya Nyungwe, twarahingaga inyamaswa zikatwonera.”
Uwimbabazi Clarisse yavuze ko batarimurwa iruhande rwa Nyungwe bumvaga batazashobora kuba ahandi ariko ubu barishimira imibereho myiza bafite.
Yagize ati “Ku Mushabarara twavomaga mu kabande ariko aha hari amazi, batwubakiye amazu meza atandukanye n’ayo twari dufite. Aha hari amashuri hafi, nta kibazo dufite [...] ibyiza tubona ubu, twabonye kuba mu ishyamba twari twarahombye.”
Yakomeje agira ati “Iyo umuntu yakoraga ikosa kuri Pariki ya Nyungwe byaharirwaga abahatuye ariko ubu turaryama tugasinzira, tugakanguka tujya ku murimo. Sinahasubira ahubwo nashishikariza n’abahasigaye kuhava bakaza i Rwanda.”
Aba baturage bahuriza ku kuba barahoraga bahangayitse bashyinjwa kugira uruhare mu kwangiza Nyungwe.
Umuyobozi Mukuru wungirije ushinzwe ubukerarugendo no kubungabunga Pariki muri RDB, Belise Kariza, yavuze ko izo nzu bahawe zubatswe mu mafaranga ava mu bikorwa by’ubukerarugendo bya Pariki.
Ati “Nk’ubutumwa ni ukwereka abatuye mu nkengero z’ishyamba rya Pariki ko ibagirira akamaro. Nk’ubu iyo tudashobora kubungabunga pariki nk’uko twabikoze neza, izi nzu ntabwo twari kubasha kuzigeraho. Ubutumwa twabaha ni ugukomeza kubungabunga Pariki kuko ibagirira akamaro, ikanakagirira igihugu.”
Guverineri w’Intara y’Amajyepfo, Mureshyankwano Marie Rose, yasabye abaturage kwita ku bikorwa bashyikirijwe kandi bakanagendera kure ibikorwa byo kwangiza pariki ya Nyungwe.
Ati “Ubwo rero navuga ngo RDB idufashije gukemura ibibazo bibiri, icy’abaturage bashobora kwishora mu bikorwa byo kwangiza pariki ya Nyungwe tukabungabunga ibidukikije ariko nanone idufashije kugira ngo abaturage bacu babone amacumbi meza asobanutse, bave muri ntuye nabi.”
Aka gace kimuwemo abaturage, kari gasanzwemo imiryango 26, ubu gasigayemo 16 nayo izimurwa uko ubushobozi buzaboneka. Umushinga wo kubaka inzu bimuriwemo wamaze imyaka ibiri kuva 2015 kugera na 2017.
Uretse kuba RDB yarabahaye ibiribwa n’ibikoresho by’ibanze, yabijeje ko hari umuterankunga yababoneye uzabafasha mu mishinga igamije kuzamura imibereho yabo.
Uyu mushinga wo kubakira iyi miryango ubaye uwa 610 RDB ukoze ugamije gufasha abaturage bakikije Pariki ya Nyungwe kuva mu 2005, yashowemo amafaranga hafi miliyari 4Frw mu Turere dukikije Nyungwe, 29 ikaba yarakorewe muri Nyamagabe igashorwamo asaga miyoni 500Frw.
Amafoto: Niyonzima Moise


text:
ISOMO RYA MBERE: KUMENYA AGAKIZA
Tangira n’isengesho.
Vuga: “Muri iri somo ugiye kumenya icyabaye mu bugingo bwawe igihe wavugaga isengesho ryo kwakira Yesu Kristo nk’Umwami n’Umukiza wawe”
- KRISTO YINJIYE MU BUGINGO BWAWE
Musabe gusoma Ibyahishuwe 3:20
Mubaze ibibazo bikurikira
- Muri uyu murongo wasomye, Kristo aragusezeranya iki:
Igisubizo: Kwinjira mu bugingo bwanjye
- Ugomba gukora iki?
Igisubizo: Gufungura urugi nkamusaba kwinjira
- Waba warakinguye urugi rw’umutima wawe?
- Oya, sindakingura (Umufashe gusubanukirwa urukundo rw’Imana kuri we)
- Sinzi uburyo bakingura (Umufashe kwakira Yesu nk’Umwami n’Umukiza we mw’isengesho rigufi)
- Ndacyabitekereza ho (Umufashe gusobanukirwa ko Imana imushaka uyu munsi)
- Yego, narakinguye.
- Ubu Kristo ari he mu bugingo bwawe?
Igisubizo: Mu mutima wanjye (ubugungo) nk’uko isezerano rivuga
Mubaze: “ Muri iyi ngingo ya mbere, ni iki wasobanukiwe? Bivuge mu magambo make”.
Igisubizo: Ubu menye ko Yesu Kristo ari mu bugingo bwanjye kuko yadusezeranije ko azinjira mu bugingo bwa buri wese uzabimusaba.
- IBYAHA BYAWE WARABIBABARIWE
- Musabe gusoma Abakolosayi 1:13-14
Mubaze ibibazo:
- Utekereza iki kw’ijambo “gucungurwa”?
Igisubizo: kugura umugaragu, gukiza
- Utereza iki kw’ijambo “kubabarirwa ibyaha”?
Igisubizo: kwibagirana kw’ibyaha
- Dukurikije iyi mirongo twasomye, ni muri nde dufitemo gucungurwa no kubabarirwa ibyaha?
Igisubizo: Mu mwana w’Imana ikundwa, ari we Yesu
- Musabe gusoma Abakolosayi 2:13
Mubaze: “Ibyaha byawe byababariwe bingana iki”?
Igisubizo: Ibyaha Byose
- Musabe gusoma Yohana 8:11
Mubaze “ Yesu aradutegeka iki muri uyu murongo”?
Igisubizo: Yesu aradutegeka kudakomeza kuba mu buzima bwo gukora ibyaha no kutongera gukora ibyaha twababariwe
Mubaze “Muri iyi ngingo ya kabiri, ni iki wasobanukiwe? Bivuge mu magambo make”
Igisubizo: Ubu nasobanukiwe yuko ibyaha byanjye byose nabibabariwe muri Kristo Yesu kandi ko ngomba kureka gucumura.
- UFITE UBUGINGO BUHORAHO
- Musabe gusoma 1 Yohana 5:20
Mubaze “Dukurikije uyu murongo Yesu Kristo ni nde?”
Igisubizo: Yesu Kristo ni Umwana w’Imana
- Musabe gusoma 1 Yohana 5:11-13
Mabaze:
- Ubugingo buhoraho bubonerwa muri nde?
Igisubizo: Bubonerwa mu mwana w’Imana
- Na none dukurikije iyi mirongo umuntu yakira ate ubugingo buhoraho”
Igisubizo: Mu kwizera izina ry’Umwana w’Imana
- Ese ufite ubugingo buhoraho?
Igisubizo:
- Yego
- Oya (Umenye impamvu, Umufashe)
- Ndabutegereje (Umufashe gusobanukirwa ko abufite kuva umunsi yakiriye Yesu mu bugingo bwe)
- Ubize ute ko ubufite?
Igisubizo: Kuko mfite umwana w’Imana mu bugingo bwanjye
- Musabe gusoma Yohana 6:40 na Yohana 11:25
Mubaze: “Dukurikije iyi mirongo Kristo azakora iki ku munsi w’imperuka uramutse warapfuye?”
Igisubizo: Azanzura ku munsi w’imperuka
Mubaze: “ Muri iyi ngingo ya gatatu n’iki wasobanukiwe? Bisobanure mu magambo make”
Igisubizo: Nasobanukiwe ko mfite ubugingo buhoraho kuva igihe nakira Yesu Kristo mu bugingo bwanjye kandi ko nubwo napfa nzabaho mu buzima buhoraho
- WABAYE UMWANA W’IMANA
Musabe gusoma Yohana 1:12-13
Mubaze:
- Ni gute uhinduka umwana w’Imana?
Igisubizo: Mu kwakira Yesu Kristo no kwizera izina rye
- Ese uri umwana w’Imana?
Igisubizo:
- Yego (Mubaze ikibazo gikurikira)
- Oya (Menya impamvu kandi umufashe kuba umwana w’Imana)
- Simbizi (Mufashe gusobanukirwa ijambo yasomye)
- Ubizi ute?
Igisubizo: Nakiriye Yesu Kristo kandi nizera izina rye
- Ese umuntu wese n’umwana w’Imana?
Igisubizo: oya, kuko abantu bose batamwakiriye ngo bizere izina rye
- Ni irihe sano riri hagati yawe n’abandi bana b’Imana ?
Igisubizo : abandi bana b’Imana ni bene Data
Mubaze: Muri iyi ngingo ya kane n’iki wasobanukiwe? Bivuge mu magambo make
Igisubizo: Namenye ko ndi umwana w’Imana kuko nakiriye Yesu Kristo mu bugingo bwanjye
- WATANGIYE UBUGINGO BUSHYA KANDI BUSHIMISHIJE
- Musabe gusoma Yohana 10:10
Mubaze: Dukurijie uyu murongo, Yesu yazanywe n’iki?
Igisubizo: Kugira ngo tubona ubugingo bwinshi (Bushimishije)
- Musabe gusoma 2 Abakorinto 5:17
Mubaze:
- Umuntu ahinduka iki iyo ari muri Kristo Yesu?
Igisubizo: Icyaremwe gishya
- Ni iki gihinduka mu bugingo bwe?
Igisubizo: Ibyakera birashize byose bihinduka bishya.
Mubaze: “ Muri iyi ngingo ya gatanu, n’iki wasobanukiwe? Bivuge mu magambo make”
Igisubizo: Namenyeko Yesu Kristo yaduhaye ubugingo bushya kandi bufite intego.
- WABOHOWE KU MBARAGA ZA SATANI KANDI URU MU MUTEKANO MURI KRISTO YESU
- Musabe gusoma Abakolosayi 1:12-14 na 1 Yohana 4:4
Mubaze:
- Ni izihe mbaraga twabohowe muri Kristo Yesu?
Igisubizo: iz’umwijima na satani
- Ni muri nde dufite ubutsinzi?
Igisubizo : Muri Kristo Yesu
- Kubera iyi mpamvu ?
Igisubizo: Kubera ko uri muri twe aruta uri mw’isi
- Musabe gusoma Abakolosayi 3 :3, Abaroma 8 :38-39 na Yahona 10 :27-29
Mubaze:
- Ese ubugingo bwawe buri he muri iki gihe?
Igisubizo: Ubugingo bwanjye buhishanywe na Kristo mu Mana
- Ni iki cyantandukanya na Yesu Kristo?
Igisubizo: Ntacyo
- Ni iki cyashobora kutuvuvunura mu kuboka kw’Imana
Igisubizo: Ntacyo
Mubaze: “ Muri iyi ngingo ya gatandatu, ni iki wasobanukiwe? Bivuge mu magambo make”
Igisubizo: Nsobanukiwe ko Yesu kristo yambohoye ku mbaraga zose z’umwanzi kandi muri we mfite umutekano.
UMWANZURO
Musabe gusoma Ibyakozwe n’intumwa 4:12 na Yohana 14:6
Mubaze “ Ni muri inde dushobora kubonera agakiza karimo iyi migisha yose ( Kuba Umwana w’Imana, kababarirwa ibyaha, ubugingo bushya, kurindwa n’umutekano, ubugingo bugwiriye kandi bushimishije)?
Igisubizo: Agakiza karimo iyi migisha yose, tukabonera muri Yesu Kristo gusa.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
Vuga: Aha niho isomo rya mbere ryo kumenya Agakiza rirangiriye.
ISOMO RYA KABIRI: IMBABAZI (Igice cya mbere)
Tangira n’isengesho.
GUSUBIRAMO
Mufashe kwibuka ibyo yize mw’isomo rya mbere.
Mubaze : Ni ibihe bintu bitandatu byabaye ku buzima bwawe igihe wakiraga Yesu Kristo nk’Umwami n’Umukiza wawe ?
Igisubizo :
- Kristo yinjiye mu bugingo bwanjye
- Ibyaha byanjye narabibabariwe
- Mfite ubugingo bushya
- Nabaye umwana w’Imana
- Natangiye ubugingo bushya kandi bushimishije
- Nabohowe ku mbaraga za satani kandi ndi mu mutekano muri Kristo
Vuga : Muri iri somo rya kabiri, tugiye kwiga mu magambo arambuye ku mbabazi z’ibyaha.
- ICYAHA N’IKI ?
Musabe gusoma 1 Samweli 15 :23-24, Yesaya 53 :6 na Yakobo 4 :17
Mubaze: “Dukurikije iyi mirongo ijambo icyaha risobanura iki?”
Igisubizo: Kutumvira amategeko y’Imana
- IMBABAZI ZIVA HE?
- Musabe gusoma Yohana 1:29 na 1 Petero 3:18
Mubaze: “ Dukurikije iyi miringo twasomye, kuki Yesu yaje?
Igisubizo: Yesu yaje kuvana ho icyaha ku isi, ku bw’urupfu rwe
- Musabe gusoma Abaheburayo 9:22
Mubaze “ Imbabazi z’Imana ziboneka gute?”
Igisubizo: Imbabazi z’Imana ziboneka kubw’amaraso.
- Musabe gusoma Abaheburayo 9:13-14 na 1 Petero 1:18-19
Mubaze: “ Ni ayahe maraso avugwa hano?”
Igisubizo : Amaraso ya Kristo
- Musabe gusoma Abakolosayi 2 :13
Mubaze : Ni ibyaha bingahe yatubabariye ubwo yadupfiraga ku musaraba ?
Igisubizo : Ibyaha byose
- Musabe gusoma Abaheburayo 10 :17 na Zaburi 103 :12
Mubaze: Imana ishyira hehe ibyaha byacu?
Igisubizo: irabyibagirwa, ntibyibuke ukundi
- ISANO N’UBUSABANE N’IMANA
- Itandukaniro hagati y’isano n’ubusabane
- Sobanura ko: Isano ari ukuba abantu bahuje amaraso n’ababyeyi.
Musabe gusoma Abaheburayo 13:5
Mubaze: Ese isano hagati y’Imana n’umwana wayo ishobora kuvaho (gucika)?
Igisubizo: Oya
- Sobanura ko: Ubusabane ni ubumwe bw’abantu babiri bahuje ukwizera
Mubaze: Ese ubusabane bw’Imana n’umuntu bushobora kuvaho (gucika)?
Igisubizo: Yego
- Amoko y’abantu:
Musabe gusoma 1 Abakorinto 2:14 kugeza kuri 1 Abakorinto 3:3
- Mubaze: Ni bantu ki bavugwa muri iyi mirongo?
Igisubizo: Umuntu usanzwe (uyoborwa n’ibyifuzo bye, utemera Umwuka w’Imana), Umuntu w’Umwuka, Umuntu wa kamere (Uruhinja rwo muri Kristo)
- Mubaze: Sobanura ubwoko bw’abo bantu ukurikije isano n’ubusabane
Igisubizo:
- Umuntu usanzwe nta sano afitanye n’Imana ndetse nta n’ubusabane afitanye n’Imana kuko adafite Kristo mu bugingo bwe.
- Umuntu w’umwuka afitanye isano n’ubusabane n’Imana kuko afite Kristo muri we kandi agakora ugushaka kw’Imana.
- Umuntu wa kamere afitanye isano n’Imana ariko ubusabane bwe n’Imana bwavuyeho kuko aba mu buzima bw’icyaha.
- Mubaze: Ni muntu ki ukwiriye kuba we muri aba?
Igisubizo: Umuntu w’umwuka
- KWATURA NO KWIHANA
- Ibisobanuro
Musabe gusoma 1 Yohana 1:9 na Imigani 28:13
- Mubaze: Kwatura n’iki?
Igisubizo: Kwemeranya n’Imana ko wakoze nabi, ko wacumuye
- Mubaze: Kwihana n’iki:
Igisubizo: Guhindukira, gusaba imbabazi, Kutongera gucumura, kwiyeza.
- Intambwe zo kwatura
- Kwemera ibyaha ubivuga mw’izina (Zaburi 51:5-6)
- Gusaba imbabazi
- Gufata icyemezo imbere y’Imana cyo kureka icyaha (Kwihana)
- Gusaba imbaraga z’Umwuka wera ngo utongera kugwa mu cyaha
- Gushimira Imana kubw’imbabazi z’ibyaha byanjye.
- Kwisuzuma
Mubaze
- N’iki kiba mu busabane bwacu n’Imana iyo ducumuye
Igisubizo: Ubusabane bwacu n’Imana buvaho (buracika)
- Ese dutakaza agakiza kacu iyo ducumuye?
Igisubizo: Oya
- Wakora iki kugira ngo usubizeho ubusabane bwawe n’Imana?
Igisubizo: Gukoresha intambwe zo kwatura
- Ni ryari tugomba kwatura ibyaha byacu?
Igisubizo : igihe cyose ubusabane bwacu bwavuyeho (bwacitse) nukuvuga igihe cyose twacumuye ku Mana yacu.
- Icyitonderwa
Mubaze : Dukurikije 1 Yohana 3 :8-9 Umukristo ashobora kuba umunyabyaha ?
Igisubizo :
- Yego (Mufashe gusobanukirwa nea ijamno yasomye)
- Oya (Nicyo gisubizo nyacyo)
- Simbizi (Mufashe gusobanukirwa neza ijambo yasomye)
- UMWANZURO
Mubaze: Muri ibi bibazo n’iki wa
sobanukiwe? Bivuge mu magambo make
Igisubizo: Nasobanukiwe yuko hanze y’amaraso ya Yesu Kristo nta mbabazi kandi ko tugomba gusaba vuba imbabazi mu gihe twamenye ko twacumuye.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA GATATU: IMBABAZI (Igice cya kabiri)
Tangira n’isengesho.
GUSUBIRAMO
Mufashe kwibuka ibyo yiza mw’isomo rya kabiri
Mubaze : Sobanura ubwoko bw’abantu bikurikije isano n’ubusabane
Igisubizo :
- Umuntu usanzwe nta sano afitanye n’Imana ndetse nta n’ubusabane afitanye n’Imana kuko adafite Kristo mu bugingo bwe.
- Umuntu w’umwuka afitanye isano n’ubusabane n’Imana kuko afite Kristo muri we kandi agakora ugushaka kw’Imana.
- Umuntu wa kamere afitanye isano n’Imana ariko ubusabane bwe n’Imana bwavuyeho kuko aba mu buzima bw’icyaha.
Mubaze : Vuga intambwe zo kwatura twize ubushize.
- Kwemera ibyaha ubivuga mw’izina (Zaburi 51:5-6)
- Gusaba imbabazi
- Gufata icyemezo imbere y’Imana cyo kureka icyaha (Kwihana)
- Gusaba imbaraga z’Umwuka wera ngo utongera kugwa mu cyaha
- Gushimira Imana kubw’imbabazi z’ibyaha byanjye.
Vuga: Muri iri somo tugiye kwiga mu magambo arambuye inyungu z’imbabazi z’Imana mu mibanire yacu n’abandi
- Musabe gusoma Abaroma 12:18 na Abaheburayo 12:14
Mubaze: Bibiliya idusaba iki dukurikije iyi mirongo?
Igisubizo: Kubana n’abantu bose amahoro no gushaka kwera
- Musabe gusoma Mariko 11:25-26
Mubaze: Dukurikije iyi mirongo ijambo ry’Imana ridusaba gukora iki iyo undi muntu yatugiriye nabi?
Igisubizo: Ijambo ry’Imana ridusaba kumubabarira
- Musabe gusoma Matayo 18:21-22
Mubaze: Tugomba kubabarira inshuro zingahe dukurikije ijambo ry’Imana
Igisubizo: Inshuro nyinshi zitabarika
- Musabe gusoma Matayo 5:23-24
Mubaze: Bibiliya idusaba iki igihe mwenedata dufite icyo dupfa?
Igisubizo: Kujya kumushaka kugira ngo twiyunge
- Intambwe zo kwiyunga hagati y’abakristo
- Musabe gusoma 1 Abakorinto 6:1-7
Mubaze: Dukurikije iri jambo n’iki tugomba kwirinda mu gihe dushaka ubwiyunge?
Igisubizo: Kutabivugira imbere y’abantu badakijijwe
Mubaze: N’iki dusabwa gukora?
Igisubizo: Gukemurira ikibazo mw’itorero
- Musabe gusoma Matayo 18:15-17
Mubaze: Dukurikije iri jambo twabyifatamo dute?
Igisubizo: twakurikiza intambwe zo kwiyunga
- Kumenyesha mwenedata icyaha cye twiherereye
- Nyuma atumviye, tukamuteza umuntu umwe cyangwa babiri
- Ananiranye, tukabimenyesha itorero (Abayobozi)
- Musabe gusoma Imigani 17:9
Mubaze: Bibiliya itubuza gukora iki dukurikije uyu murongo?
Igisubizo: Kwibuka amakosa ya kera
- Musabe gusoma Matayo 5:43-45 na Abaroma 12:19-21
Mubaze: Dukurikije iyi mirongo, ijambo ry’Imana ridusaba gukora iki?
Igisubizo: Gukunda abatwanga, guha umugisha abatugirira nabi kandi badutoteza.
- Umwanzuro
Musabe gusoma Abakolosayi 3:13
Mubaze: Dukurikije imirongo yose yasomwe ndetse n’ibibazo twabajijwe, n’iki twasobanukiwe?
Igisubizo: Ngomba kumva ko imbabazi ngirira undi muntu, zigomba kuba zuzuye kandi zigahoraho.
UMUKORO WA BURI MUNTU KU GITI CYE
- Saba Imana kuguhishurira ibyaha biri mu mutima wawe (Zaburi 139:23-24)
Andika ku rupapuro ibyaha Imana iguhishuriye
Hanyuma usenge ukurikije 1 Yohana 1:9 kandi ubyandike aho wanditse ibyaha wahishuriwe
Twika urwo rupapuro, uko niko Imana igenza ibyaha byawe iyo ubyatuye (Zaburi 103:12)
- Saba Imana kugihishurira abantu mugomba kwiyunga
Hanyuma jya kubashaka mwiyunge cyangwa ubandikire niba baba kure
Niba ubona icyo gikorwa cyo kwiyunga kitoroshye, gisha inama umuyobozi wawe mu mwuka
- Soma Luka 19:1-9 Kandi usabe Imana kuguhishurira niba hari ibintu byo gusubiza (cyangwa gusana)
- Tekereza ku ijambo.. Ibyakozwe n’intumwa 24:16.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA KANE: GUKURA MU MWUKA
Tangira n’isengesho.
GUSUBIRAMO
Mufashe kwibuka ibyo yize mw’isomo tya gatatu
- Mubaze: N’izihe ntambwe abakristo bagomba gukurikira iyo bashaka kwiyunga?
Igusubizo
- Kumenyesha mwenedata icyaha cye twiherereye
- Nyuma atumviye, tukamuteza umuntu umwe cyangwa babiri
- Ananiranye, tukabimenyesha itorero (Abayobozi)
- Mubaze: Ese wakoze umukoro? (Mureke asubize wenyine)
Vuga: Muri iri somo tugiye kwiga mu magambo arambuye uburyo umukristo ashobora gukura mu mwuka
- GUSENGA BURI MUNSI
- Musabe gusoma 1 Abatesalonike 5:17
Mubaze: Dukurikije uyu murongo, ijambo ry’Imana ridusaba iki?
Igisubizo: Gusenga ubudasiba
- Musabe gusoma Abafilipi 4:6
Mubaze: Uyu murongo uradusaba iki?
Igisubizo: Kumenyesha Imana ibyifuzo byacu, dusenga, twinginga tunashima.
- GUTEKEREZA KW’IJAMBO RY’IMANA BURI MUNSI
- Musabe gusoma Yosuwa 1:8
Mubaze: Dukurikije uyu murongo, Imana idusaba gukora iki?
Igisubizo: Gutekereza ku ijambo ryayo ku manywa na nijoro
- Musabe gusoma Ibyakozwe 17:10-11
Mubaze: Ni bande bavugwa muri iyi mirongo?
Igisubizo : Abayuda b’i Beroya n’ab’i Tesalonike
Mubaze : Abayuda b’i Beroya bakoraga iki ?
Igisubizo : Bakiranaga ijambo ry’Imana umutima ukunze bagashaka mu byanditswe iminsi yose
Mubaze : Kubera iki ?
Igisubizo : Kugira ngo bamenye ko ibyo bababwiye ari iby’ukuri koko.
- KUMVIRA IMANA IGIHE CYOSE
Musabe gusoma Yohana 14 :21
Mubaze : Ni ikihe kimenyetso ko ukunda Yesu ?
Igisubizo: Kugira no gukurikiza amategeko ye
Mubaze: Bisobanura iki gukurikiza amatageko ye?
Igisubizo: Kuyashyira mu bikorwa
Mubaze: Ni izihe nyungu z’urukundo ukunda Yesu?
Igisubizo: Imana izankunda, Yesu azankunda kandi anyiyereke.
- GUHAMYA KRISTO MU MIBEREHO NO MU MAGAMBO YAWE
- Musabe gusoma Yahona 15:8
Mubaze: Dukuirikije uyu murongo, ni gute twaha Imana icyubahiro kurashaho?
Igisubizo: Twera imbuto nyinshi
Mubaze: Bisobanura iki kwera imbuto?
Igisubizo: Guhindura imyitwarire, kugira imyitwarire nk’iya Yesu Kristo
- Musabe gusoma Matayo 4:19
Mubaze: Umurobyi w’abantu ni inde?
Igisubizo : Ni umuntu uvuga ubutumwa bwiza bw’Umwami Yesu Kristo
Mubaze : Dukurikije uyu murongo ni gute uhinduka umurobyi w’abantu ?
Igisubizo : Mu gukurikira Yesu
- KWIRAGIZA IMANA WOWE N’IBYAWE BYOSE
Vuga : Ni ukuvuga gutegereza gufashwa cyangwa gutabarwa n’Imana mu buzima bwawe bwose
- Musabe gusoma 1 Petero 5 :7
Mubaze : Uyu murongo uravuga iki ku Mana ?
Igisubizo: Imana itwitaho
- Musabe gusoma yitonze iyi mirongo iri muri Matayo 6:25-34
Mubaze: Urashaka kwiringira iyo Mana ivugwa muri iri jambo twasomye?
Igisubizo: Yego
- KUREKA UMWUKA WERA AKAYOBORA KANDI AGAHA IMBARAGA IMIBEREHO YAWE YA BURI MUNSI N’UBUHAMYA BWAWE
Musabe gusoma Abagalatiya 5:16-17
Mubaze: Ni kuki ari ngombwa kureka Imana ikakuyobora?
Igisubizo: Kuko aribwo ntazakora ibyo kamere irarikira
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA GATANU: GUSENGA
Tangira n’isengesho.
GUSUBIRAMO
Mufashe kwibuka ibyo yize mw’isomo rya kane.
Mubaze : Ni izhe ngingo 6 zigaragaza gukura mu mwuka k’umukristo ?
Igusubizo :
- Gusenga buri munsi
- Gutekereza kw’ijambo ry’Imana buri munsi
- Kumvira Imana igihe cyose
- Guhamya Kristo mu mibereho no mu magambo yanjye
- Kwiragiza Imana
- Kureka Umwuka wera kunyobora
Vuga: Muri iri somo tugiye kurebera hamwe akamaro ko gusenga mu mibereho y’umwana w’Imana n’ubwoko butandukanye bw’amasengesho.
- GUSENGA N’IKI?
Mubaze: Ku bwawe wumva gusenga ari iki? (Mureke atange igisubizo cye)
Vuga: Gusenga n’ukuvugana n’Imana, n’ukumva Imana, n’ikiganiro kiri hagati yacu n’umuntu uturi hafi, utwumva kandi udukunda cyane.
- NI KUKI DUSENGA?
Mubaze: Ku bwawe ni kuki ari ngombwa gusenga? (Mureke atange igisubizo cye)
Vuga: Tugiye kureba muri bibiliya impamvu zimwe na zimwe zituma dusenga
- Musabe gusoma 1 Abatesalonike 5:17
Mubaze: Imana iradusaba iki muri uyu murongo?
Igisubizo: Gusenga ubudasiba
Vuga: Impamvu ya mbere dusenga n’uko gusenga ari itegeko ry’Imana. Kubera ko gusenga ari itegeko riva ku Mana iyo tutabikoze tuba ducumuye ku Mana
- Musabe gusoma Yohana 14:12-14
Mubaze: Yesu adusezeranya iki muri uyu murongo?
Igusubizo: Yesu adusezeranya ko azakora icyo tuzasaba cyose
Mubaze: Ni kuki Yesu adusezeranya gukora icyo tuzasaba cyose?
Igisubizo: Kugira ngo Data ahimbarizwe mu Mwana we
Vuga: Impamvu ya kabiri dusenga nuko gusenga bizanira Data icyubahiro
- Musabe gusoma Imigani 15:8
Mubaze: N’isengesho ki Imana ishima?
Igisubizo: Isengesho ry’umukiranutsi
Vuga: Impamvu ya gatatu dusenga, n’uko gusenga bishimisha Imana
- Musabe gusoma Matayo 26:41
Mubaze: Ni iyihe mpamvu yindi mubona muri uyu murongo ituma tugomba gusenga?
Igisubizo: Kugira ngo tutagwa mu moshya.
Vuga: Impamvu ya kane dusenga n’uko gusenga bituma turindwa, ntitugwe mu moshya (Ibigeragezo by’umwanzi)
- Musabe gusoma Matayo 7:7
Mubaze: Ni iyihe mpamvu yindi utuma tugomba dusenga ukurikije uyu murongo
Igisubizo: Kugirango twakire imigisha (ibisubizo by’ibyifuzo byacu)
Vuga: Impamvu ya gatanu dusenga n’uko gusenga bituma twakira imigisha y’Imana
- Musabe gusoma Mariko 1:35
Mubaze: Uyu murongo uratubwira iki kuri Yesu?
Igisubizo: Yesu yarafite ubuzima bw’amasengesho
Vuga: Impamvu ya gatandatu dusenga n’uko tugomba gukurikiza urugero rwo Yesu.
- Musabe gusoma Yeremiya 33:3
Mubaze: Imana igusezeranya iki muri uyu murongo n’uyitabaza mu gusenga?
Igisubizo: Imana izansubiza kandi inyereke ibintu bikomeye ntamenya
Vuga: Impamvu ya karindwi dusenga, n’uko gusenga bituma twakira ihishurirwa riva ku Mana.
- UBWOKO BW’AMASENGESHO
Muri iyi ngingo usobanure ubwoko bw’amasengesho maze usabe umunyeshuli asome imirongo ya bibiliya ibwerekana.
- Kuramya Imana: Kwitegereza no kuvuga uko Imana iri.
Urugero: Imana ni urukundo, ni nziza, igira neza, iratangaje, igira ubuntu, igira impuhwe (Zaburi 8:2 na Zaburi 147:5)
- Guhimbaza Imana: Gutangaza imirimo itangaje Imana yakoze, kuyiha icyubahiro (Nehemiya 9:6. Kuva 15:11-13, Zaburi 145: 1-10)
- Gushima Imana: Guha ishimwe Imana, ni ukuyishimira ibyo yadukoreye byose ndetse n’abandi, ku biba mu bugingo bwacu ndetse n’ubw’abandi, ndetse n’ibyo idusezeranya kuzakora mu buzima bwacu.
- Kwatura: (Reba isomo rya kabiri)
- Kwinginga: Ni isengesho ubwira Imana kubera impamvu zitari izawe bwite nko gusengera abandi, igihugu, itorero, gusengera abantu ngo bakizwe….
- Gusaba: Muri iri sengesho dushobora gusaba Imana byose kuko ari Data, tugomba gusa kuba turi mu bushake bwayo. (Abafilipi 4:6-7 na 1 Yohana 5:14-15)
Icyitonderwa: Iyo dusaba Imana tugomba kwirinda gusaba nabi (Yakobo 4:2-9)
Urugero rwo gusaba nabi: Umukobwa utarashaka usaba Imana ngo imuhe umwana.
- UBURYO DUHURA N’IMANA
- Musabe gusoma 1 Timoteyo 2:5
Mubaze: Dukurikije uyu murongo hariho abahuza bangahe hagati y’Imana n’abantu?
Igisubizo: Umuhuza ni umwe
Mubaze: izina ry’uwo muhuza n’inde?
Igisubizo: Ni Yesu Kristo
- Musabe gusoma Ibyakozwe n’intumwa 4:12
Mubaze: Dukurikije iyi mirongo ni kuki Umwana w’Imana atagomba kunyura ku bandi bahuza usibye Yesu Kristo
Igisubizo: Ni uko ari muri Yesu gusa tubonera agakiza
- Musabe gusoma Kuva 20:3-6 na Yohana 4:24
Mubaze: Dukurije Kuva 20:3-6 n’iki Imana idukangurira?
Igisubizo: Imana idukanguriye kudasenga ibishushonyo no kutabyikubita imbere
Mubaze: Ni buryo ki tugomba kuramya (gusenga) Imana dukurikije Yohana 4:24
Igisubizo: Mu mwuka no mu kuri
Mubaze: Ni kuki tugomba gusenga Imana muri ubwo buryo?
Igisubizo:nkuko Imana ari umwuka.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA GATANDATU: GUTEKEREZA KW’IJAMBO RY’IMANA (Igice cya mbere)
Tangira n’isengesho.
GUSUBIRAMO
Mufashe kwibuka ibyo yize mw’isomo rya gatanu.
- Mubaze: Ni kuki tugomba gusenga? Mureke avuge impamvu zirindwi yize ubushize.
Igisubizo:
- Gusenga n’itegeko ry’Imana
- Gusenga bizanira Data icyubahiro
- Gusenga bishimisha Imana
- Gusenga bituma tutagwa mu moshya
- Gusenga bituma twakira imigisha y’Imana
- Gusenga n’urugero rwiza Yesu yadusigiye tugomba gukurikiza
- Gusenga bituma twakira ihishurirwa rivuye ku Mana
- Mubaze: Vuga amoko y’amasengesho
Igisubizo:
- Kuramya
- Guhimbaza
- Gushima
- Kwatura
- Kwinginga
- Gusaba
Vuga: Muri iri somo tugiye kwiga akamaro ko gutekereza kw’ijambo ry’Imana
- BIBILIYA N’IJAMBO RY’IMANA
Musabe gusoma 2 Petero 1:20-21
Vuga: Dukurikije iri jambo twasomye, bibiliya n’ijambo ry’Imana. Niryo ryonyine rishobora guhindura umutima w’umuntu kandi n’umurongo umukristo agenderaho.
- Mubaze: Bibiliya igizwe n’ibice bingahe
Igisubizo: Bibiliya igizwe n’isezerano rya kera n’isezerano rishya
- Mubaze: Bibiliya igizwe n’ibitabo bingahe?
Igisubizo: 66
- Mubaze: vuga ibyo bitabo
Igisubizo: Isezerano rya kera rigizwe n’ibitabo 39: Itangiriro, Kuva, Abalewi, Kubara, Gutegekwa kwa kabiri, Yosuwa, Abacamanza, Rusi, 1 Samweli, 2 Samweli, 1 Abami, 2 Abami, 1& 2 Ingoma, Ezira, Nehemiya, Esiteri, Yobu, Zaburi, Imigani, Umubwiriza, Indirimbo, Yesaya, Yeremiya, Amaganya ya Yeremiya, Ezekiyeli, Daniyeli, Hoseya, Yoweli, Amosi, Obadiya, Yona, Mika, Nahumu, habakuki, Zefaniya, Hagayi, Zekariya na Malaki.
Isezerano rishya rigizwe n’ibitabo 27: Matayo, Mariko, Luka, Yohana, Ibyakozwe n’intumwa, Abaroma, 1&2 Abakorinto, Abagalatiya, Abefeso, Abafilipi, Abakolosayi, 1&2 Abatesalonike, 1&2 Timoteyo, Tito, Filemoni, Abaheburayo, Yakobo, 1&2 Petero, 1,2&3 Yohana, Yuda n’Ibyahishuwe.
- NI KUKI ARI NGOMBWA GUTEKEREZA KW’IJAMBO RY’IMANA
Mubaze : Gutekereza kw’ijambo ry’Imana bisobanura iki? Mureke asubize mu magambo ye.
Vuga: Ni ugutekereza bihagije ugacengera ijambo ry’Imana.
Mubaze: Ku bwawe ni kuki ari ngombwa gutekereza kw’ijambo ry’Imana? (Mureke atange igisubizo cye)
Musabe gusoma Hoseya 4:6
Mubaze: Uyu murongo twasomye utwigisha iki?
Igisubizo: Ko kutamenya gutera kurimbuka
Vuga: Dore impamvu zimwe na zimwe zituma dutekereza kw’ijambo ry’Imana.
- Musabe gusoma Matayo 4:4
Mubaze: Umuntu agomba gutungwa n’iki?
Igisubizo: N’umutsima n’amagambo yose ava mu kanwa k’Imana
Vuga: Impamvu ya mbere dutekereza kw’ijambo ry’Imana n’uko ijambo ry’Imana ari ibiryo byacu byo mu mwuka bituma tubaho.
- Musabe gusoma 2 Timoteyo 3:16-17
Mubaze: Vuga umumaro w’ijambo ry’Imana ukurikije iri jambo twasomye
Igisubizo: Kwigisha, kwemeza ibyaha, guhana no gutunganya mu gukiranuka
Vuga: Impamvu ya kabiri dutekereza kw’ijambo ry’Imana n’uko rifite umumaro wo guhugura umwana w’Imana kuba umuntu ushyitse ngo akore imirimo yose.
- Musabe gusoma Zaburi 119:105
Mubaze: Dukurikije uyu murongo, ijambo ry’Imana rigereranywa n’iki?
Igisubizo: Itabaza n’umucyo mu buzima bwa gikristo
Vuga: Impamvu ya gatatu dutekereza kw’ijambo ry’Imana nuko ridufasha kugendera mu mucyo w’ibyo Imana idushakaho. Hatariho kumenya ijambo ry’Imana umuntu agendera mu mwijima mu buryo bw’umwaka.
- Musabe gusoma Zaburi 1:1-3 na Yosuwa 1:8
Mubaze: Dukurikije iyi mirongo twasomye, ni akahe kamaro ko gutekereza kw’ijambo ry’Imana
Igisubizo: Guhirwa no gutunganirwa mu byo dukora byose
Vuga: Impamvu ya kane dukereza kw’ijambo ry’Imana nuko bituzanira guhirwa mu byo dukora byose.
- Musabe gusoma 1 Petero 2:2
Vuga: Amata y’umwuka adafunguye adafunguye avugwa muri uyu murongo n’ijambo ry’Imana
Mubaze: Ni kuki tugomba kwifuza amata y’umwuka adafunguye?
Igisubizo: Kugira ngo dukure mu Mwuka.
Vuga: Impamvu ya gatanu dutekereza kw’ijambo ry’Imana nuko ridufasha gukura mu mwuka
- Musabe gusoma Abaroma 10: 17
Mubaze: Ni iyihe sano hagati y’ijambo ry’Imana no kwizera
Igisubizo: Ijambo ry’Imana niryo soko yo kwizera
Vuga: Impamvu ya gatandatu dutekereza kw’ijambo ry’Imana nuko ridufasha kwizera Imana
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA KARINDWI: GUTEKEREZA KW’IJAMBO RY’IMANA (Igice cya kabiri)
Tangira n’isengesho
GUSUBIRAMO
Mufashe kwibuka ibyo yize mw’isomo rya gatandatu.
Mubaze: Ni kuki tugomba gutekereza kw’ijambo ry’Imana? Mureke avuge impamvu esheshatu yize ubushize.
Igisubizo:
- Ijambo ry’Imana ritubeshaho
- Ijambo ry’Imana riraduhindura
- Ijambo ry’Imana riratumurikira
- Ijambo ry’Imana rituzanira ihirwe
- Ijambo ry’Imana riradukuza mu mwuka
- Ijambo ry’Imana niyo soko yo kwizera kwacu
Vuga: Muri iki gice tugiye kwiga uburyo bufatika bwo gutekereza kw’ijambo ry’Imana.
- INAMA
Vuga: Igihe cyose utekereza kw’ijambo ry’Imana, ikayi cyangwa carnet n’ikaramu ni ngombwa cyane ku mpamvu zikurikira:
- Kwandika umurongo cyangwa imirongo wasomye buri munsi
- Kwandika ingingo z’ingenzi cyangwa isomo wizemo mu magambo make
- Kwandika ibyifuzo (byo gusengera) n’ibisubizo by’Imana
- INTAMBWE ZO GUTEKEREZA KW’IJAMBO RY’IMANA
Vuga izi ntambwe witonze:
- Senga nk’uko biri muri Zaburi 119:18
- Tangira gusoma igice kimwe cy’ijambo ry’Imana buri munsi.. Ushobora gutangira n’igitabo cya Yohana (niyo nama nziza)
- Fata akanya utekereze ku gice cy’uwo munsi usubiza ibi bibazo:
- N’iki cyangwa ninde uvugwa muri iyi mirongo?
- Ese uyu murongo hari icyo unyigisha ku Mana cyangwa kuri Yesu cyangwa ku Mwuka wera?
- Ese hari urugero rwo gukurikiza cyangwa kudakurikiza
- Ese hari itegeko ngomba gukurikiza?
- Ese hari isezerano ngomba kwakira?
- Ese hari icyo nsabwa kwitondera (Avertissement)?
- Ni irihe banga Imana impishuriye ?
- Ese hari indi mirongo yo muri bibiliya imfasha kumva ibyo maze gusoma ?
- Buri munsi baza ibibazo bikurikira:
- Ni uwuhe murongo wankoze ku mutima cyane muyo nasomye yose?
- Mu buzima bwanjye bw’amasengesho, hari icyo Imana yanyeretsemo:
- Ngomba kwihana?
- Ngomba kumvira cyangwa kwizera?
- Ngomba kuyishimira kandi nkayihimbaza?
- Ngomba kuyisaba?
- Hindura amasengesho ibyemezo ufashe mu gihe cyo gutekereza kw’ijambo ry’Imana
- ICYITONDERWA
- Kudasoma bibiliya ukoresheje ibindi bitabo, ahubwo ugasoma ibindi bitabo umurikiwe na bibiliya.
- Kwirinda gutekereza ibirenze ibyanditswe, ni ukuvuga gushaka gusobanura ibyo bibiliya itagize icyo ivugaho wiyongereraho ibindi bintu (1 Abakorinto 4:6)
- Kwirinda kuvanaho imirongo ya bibiliya isa n’aho ikubuza amahoro (Ibyahishuwe 22:19)
- Igihe ufite icyo utasobanukiwe mw’ijambo ry’Imana, ugane Umuyobozi wawe wo mu mwuka.
- IMYITOZO
Vuga: Reka dutekereze hamwe Abaroma 12:1-16 dukurikije intambwe zivuzwe haruguru.
Fasha umunyeshuri gusubiza ibibazo byose.
Umuhe umukoro wo gukora mu rugo. Vuga: Mu mwanya wawe bwite, mbere yo kwiga isomo rikurukira, uzatekereze kw’ijambo riri mu Abagalatiya 5:16-24.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA MUNANI: UMWUKA WERA
Tangira n’isengesho
GUSUBIRAMO
Mufashe kwibuka ibyo yize mw’isomo rya karindwi
Mubaze :
- N’iki wasigaranye mw’isomo riheruka ?
- Ese wakoze wa mwitozo ?
Vuga : Muri iri somo tugiye kwiga ku Mwuka wera : Umwuka wera ninde ?, Kuki Umwuka wera yaje ?, Ni uwuhe murimo afite muri twe ?
- UMWAKA WERA NI NDE ?
Mubaze : Uko utekereza, wumva Umwuka wera ari nde? Mureke atange igisubizo cye.
Vuga : Kugira ngo tubyumve neza, tugiye kureba :
- Ibyo Umwuka wera atari byo :
- Imbaraga
- Imbaraga zitamenywa n’ubwenge
- Ikintu kidasobanutse
- Isano hagati y’umwana na se
- Ikiremwa muntu
- Uwo Umwuka wera ari we:
- Ni Umuntu muzima (Personne vivante)
Musabe gusoma Yohana 14 :26 na Yohana 16 :13
Mubaze: Ni ibihe bikorwa by’Umwuka wera tubona hano muri iki cyanditswe bitugaragariza ko ari umuntu muzima?
Igisubizo: Umwuka wera arafasha, arigisha, aributsa, arayobora, aravuga, arumva, aramenyesha.
- Umwuka wera n’Imana
Musabe gusoma Ibyakozwe 5:1-4
Mubaze: Dukurikije iyi mirongo, kubeshya Umwuka wera n’ukubeshya nde?
Igisubizo: ni ukubeshya Imana
- Umwuka wera arusha imbaraga n’ubushobozi imyuka yose iri mw’isi.
Musabe gusoma 1 Yohana 4:4
Mubaze: Dukurikije uyu murongo. Umwuka uri mw’isi arusha ubushobozi n’imbaraga Umwuka wera uba muri twe?
Igisubizo: Oya
Vuga: Umwuka wera n’umuntu muzima, n’Imana kandi arusha ubushobozi n’imbaraga imyuka yose iri mw’isi. Muri bibiliya, Umwuka wera afite andi mazina: Umwuka w’Imana, Umwuka w’Uwiteka, Umwuka wa Kristo, Umuhoza, Umufasha, Umwuka w’ukuri n’andi….
- KUBERA IKI UMWUKA WERA YAJE?
Musabe gusoma Yohana 16:7-14 na Ibyakozwe 1:8
Mubaze: Dukurije iyi mirongo dusomye, ni ku zihe impamvu Umwuka wera yaje?
Igisubizo:
- Yohana 16:8: Umwuka wera yaje gutsinda no kwemeza ab’isi
- Yohana 16:13: Umwuka wera yaje kutuyobora mu kuri kose
- Yohana 16:13: Umwuka wera yaje kutubwira ibyenda kubaho
- Yohana 16:14: Umwuka wera yaje kubahiriza Yesu Kristo
- Yohana 16:14: Umwuka wera yaje kutubwira ibya Yesu Kristo
- Ibyakozwe 1:8: Umwuka wera yaje kuduha imbaraga zo guhamya Kristo
- UMWUKA WERA ABA MU BUGINGO BW’UMWANA W’IMANA
Musabe gusoma Abaroma 8:9 na Abefeso 1:13
- Mubaze: Mbese umuntu shobora kuba uwa Yesu Kristo adafite Umwuka wera
Igisubizo: Oya
- Mubaze: Ni gute umuntu aba uwa Kristo?
Igisubizo: Mu kwakira Yesu Kristo nk’Umwami n’Umukiza we
- Mubaze: Ese umuntu atarigeze yakira Yesu Kristo afite Umwuka wera?
Igisubizo: Oya
Vuga: Kubera ko wizeye Yesu Kristo ukamwakira mu mutima wawe, Umwuka wera ari muri wowe by’ukuri, waba ubyiyumvisha mu mubiri wawe cyangwa ntubyumve, waba uvuga mu ndimi cyangwa utazivugamo, umenye ko Umwuka wera ari muri wowe!!
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA CYENDA: NI GUTE TWUZURA UMWUKA WERA (Igice cya mbere)
Tangira n’isengesho.
GUSUBIRAMO
Mufashe kwibuka ibyo yize mw’isomo rya munani
Mubaze: Vuga uwo Umwuka wera ari we
Igisubizo:
- Umwuka wera n’umuntu muzima (Une personne vivante) kuko arafasha, arigisha, aributsa, arayobora, aravuga, arumva, aramenyesha
- Umwuka wera n’Imana kuko kubeshya Umwuka wera n’ubeshya Imana
- Umwuka wera arusha imbaraga n’ubushobozi imyuka yose iri mw’isi
Vuga: Uyu munsi turiga isomo rivuga: NI GUTE TWUZURA UMWUKA WERA?
- HARI UBWOKO BUTATU BW’ABANTU
Musabe gusoma kuva 1 Abakorinto 2:14 kugeza 1 Abakorinto 3:3
Mubaze: Ukurikije iyi mirongo vuga ubwoko butatu bw’abantu
Igusubizo: Umuntu usanzwe utemera iby’Imana (tumwita umuntu nyamaswa), Umuntu w’Umwuka n’umuntu wa kamere.
IBIRANGA ABA BANTU UKO ARI BATATU
Usome witonze cyane :
Mubaze: Tugendeye kubyo tumaze kubona, uri umuntu wo mu kihe gice? Mureke asubize ikibazo ku giti cye.
- NI GUTE UMUNTU ASHOBORA KWITWARA BIKURIKJE IGICE ARIMO?
N.B: Ibisobanuro ku mukristo wa kamere
Vuga: Umukristo wa kamere ntashobora gukora icyiza ku mbaraga ze adafashijwe na Yesu Kristo, n’Umwuka wera. Kugira ngo abigereho, Agomaba guhora yuzuye Umwuka wera kugira ngo adakora ibya kamere.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA CUMI: NI GUTE TWUZURA UMWUKA WERA (Igice cya kabiri)
Tangira n’isengesho
GUSUBIRAMO
Mufashe kwibuka ibyo yize mw’isomo rya cyenda
Mubaze: Dukurikije isomo ry’ubushize, n’iki umukristo yakora kugira ngo adakora imirimo ya kamere ituma ahinduka umukristo wa kamere?
Igisubizo: Agomba kuzura Umwuka wera.
Vuga: uyu munsi tugiye kwiga igice cya kabiri cy’isoma rivuga: NI GUTE TWAKUZURA UMWUKA WERA.
- KUKI TUGOMBA KUZURA UMWUKA WERA?
Musabe gusoma Abefeso 5:18
- Mubaze: Dukurikije uyu murongo, kuki tugomba kuzura Umwuka wera?
Igisubizo: Kubera ko ari ugushaka kw’Imana nk’uko ibigaragaza.
- Mubaze: Dukurikije isomo riheruka, kubera iki tugomba kuzura Umwuka wera?
Igisubizo: Kubera ko Umukristo adashobora gukora icyiza mu mbaraga ze bwite.
- TWUZURA UMWUKA WERA DUTE?
- Musabe gusoma 1 Yohana 5:14-15 na Mariko 11:24
Mubaze: Dukurikije iyi mirongo, ni ayahe masezerano Imana iduha?
Igisubizo: Imana idusezeranya kuduha ikintu cyose kijyanye no gushaka kwayo
- Mubaze: Ese ni ubushake bw’Imana ko twuzura Umwuka wera?
Igisubizo ni: Yego
Vuga: Kubera ko ari ugushaka kw’Imana ko twuzura Umwuka wera kandi Imana ikaba idusezeranya kuduha ikintu cyose kijyanye no gushaka kwayo, dushobora aka kanya kuzura Umwuka wera tubisabye Imana.
Vuga: Turebe uburyo ubingenza (Inzira zo kuzura Umwuka wera)
- Kugaragaza ugushaka (inyota) kuzura Umwuka wera (Ibyahishuwe 21:6 na Zaburi 37:4)
- Kwatura ibyaha (kwihana) (Reba isomo rya kabiri uko wakuriza intambwe zo kwatura)
- Guhitamo gukora ugushaka kwa Kristo ukareka ugushaka kwawe
- Gusenga ukurikije amagambo ari muri iri sengesho:
“ Mwami Yesu Kristo, ndifuza rwose kuzura Umwuka wera ngo nkore ugushaka kwawe. Ndemera ko nagucumuyeho nkora ugushaka kwanjye, mbabarira. Kuva ubu nihannye ibyaha byanjye kandi niyemeje kukumvira muri byose. Nyuzuza Umwuka wera kugira ngo amfashe gukora ugushaka kwawe mu mibereho yanjye yose. Urakoze kumbabarira ibyaha, Kunyuzuza Umwuka wera no kuba ufashe ubuyobozi bw’ubuzima bwanjye. Amen
Vuga: Nyuma y’iri sengesho (ariko ushobora no kurivuga ukundi) ugomba kumenya ko wuzuye Umwuka wera, ni mu kwizera gushingiye kw’isezerano ry’Imana riri mu Abefeso 5:18 na Yohana 5:14-15 ntiwite ku marangamutima (sentiments) yawe.
- UBURYO BWO GUHORA WUZUYE UMWUKA WERA
Vuga: Iyo Umwuka wera akwemeje icyaha ugomba kumenya ko ubusabane bwawe n’Imana bwahungabanye, wahindutse umukristo wa kamere, kugirango wongere kuba umukristo w’umwuka, reba igice cya kabiri: inzira yo kuzura Umwuka wera.
- IBYIZA BY’UBUZIMA BUHORA BWUZUYE UMWUKA WERA
Vuga: Izi nizo nyungu uzabona mu buzima bwawe iyo ukomeje kuzura Umwuka wera.
- Ubuzima bwawe buzakomeza kugaragaza imbuto z’Umwuka wera
Musabe gusoma Abagalatiya 5:22-23
Mubaze: N’izihe mbuto z’Umwuka wera tubona muri iyi mirongo?
Igusubizo: Urukundo, ibyishimo, Amahoro, Kwihangana, Kugira neza, Gukiranuka, Kugwa neza no kwirinda.
- Uzagira imbaraga mu guhamya Yesu Kristo
Musabe gusoma Ibyakozwe n’intumwa 1:8
- Uzagira ubutsinzi mu bigeragezo no ku cyaha
Musabe gusoma 1 Abakorinto 10:13
- Amasengesho yawe azagira imbaraga
Musabe gusoma Yakobo 5:16
- Uzasobanukira bishyitse (neza) ijambo ry’Imana.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA CUMI NA RIMWE: GUTERANIRA HAMWE
Tangira n’isengesho
GUSUBIRAMO
Mufashe kwibuka ibyo yize mw’isomo rya cumi
- Mubaze : N’iyihe nzira yo kuzura Umwuka wera twiza ubushize ?
Igusubizo :
- Kugaragaza ugushaka (Inyota) kuzura Umwuka wera
- Kwatura ibyaha
- Guhitamo gukora ugushaka kwa Kristo ukareka ugushaka kwawe ubugaragaje mw’isengesho
- Mubaze : Vuga inyungu eshanu tubona mu buzima buhora bwuzuye Umwuka wera
Igisubizo
- Ubuzima bwawe buzagaragaza imbuto z’Umwuka wera kurushaho
- Uzagira imbaraga mu guhamya
- Uzagira ubutsinzi ku bigeragezo no ku cyaha
- Amasengesho yawe azagira imbaraga
- Uzasobanukirwa bishyitse (neza) bibiliya ijambo ry’Imana
Vuga : Uyu munsi tugiye kwiga isomo rivuga ku GUTERANIRA HAMWE, iri somo rigamije kugaragaza akamaro k’ubusabane hamwe n’abandi bakristo no kumenya ibintu bigize itorero dukurikije bibiliya.
- AKAMARO KO GUTERANIRA HAMWE
- Musabe gusoma 1 Abakorinto 12 :4-7
Mubaze : Dukurikije uyu murongo, kubera iki Umwuka wera yahaye impano abana bayo ?
Igisubizo: Kubw’inyungu z’itorero ryose
- Musabe gusoma Ibyakozwe n’intumwa 2:42
Mubaze: Abakristo bakoraga iki mu kinyejana cya mbere?
Igisubizo: Bahoraga bashishikariye kumva ibyo intumwa zigisha, bagasangira ibyabo no kumanyagura imitsima no gusenga.
- Musabe gusoma Abaheburayo 10:25
Mubaze: Hano n’iki badusaba kwirinda?
Igisubizo: Tugomba kwirinda kwirengagiza guteranira hamwe.
- ITORERO N’IBIRIGIZE
- Itorero rya Kristo
Vuga: Mu gutangira tugiye kugaragaza icyo ari cyo n’icyo Atari cyo
Icyo Itorero ritari cyo:
- Si inyubako
- Si izina cyangwa inyito y’agatsiko k’abantu
- Si umurimo w’umuntu
- Si ishyirahamwe ry’abantu
Icyo itorero ari cyo:
- Musabe gusoma Abefeso 1:22-23, Abefeso 5:23 na Abakolosayi 1:24
Mubaze: Dukurikije iyi mirongo, itorero n’iki
Igisubizo: Itorero n’umubiri wa Kristo
- Musabe gusoma Ibyakozwe n’intumwa 2:47
Mubaze: Dukurikije uyu murongo, tanga ikindi gisobanuro cy’itorero?
Igisubizo: Itorero n’iteraniro ry’abakijijwe
- Musabe gusoma Ibyahishuwe 7:9-10
Mubaze: Dukurikije iyi mirongo, ni bande bagize itorero
Igisubizo: Abakiriye Kristo bose nk’Umwami n’Umukiza w’amahanga yose n’amoko yose.
Vuga: Iryo Torero ni ryitwa Itorero rya Kristo cyangwa Umubiri wa Kristo.
- Itorero ry’ahantu runaka
Musabe gusoma ibyakozwe n’intumwa 8:1-14 na Abakolosayi 4:15-16
- Mubaze: Ukurikije iyi mirongo tanga nibura ingero eshatu z’amatorero y’uturere
Igisubizo:
- Itorero ry’I Yerusalemu
- Itorero ry’I Samariya
- Itorero ry, I Lawodikiya
- Mubaze: N’irihe tandukaniro riri hagati y’itorero rya Kristo n’itorero ry’ahantu runaka?
Igisubizo: Itorero rya Kristo rigizwe n’iteraniro ry’abakijijwe b’isi yose naho Itorero ry’ahantu rigizwe n’iteraniro ry’abakijijwe baturanye.
- IBIGIZE ITORERO
- Musabe gusoma Abefeso 1:20-23 na Abakolosayi 1:18
Mubaze: Dukurije iyi mirongo, ni nde mutware w’ikirenga w’itorero?
Igisubizo: ni Yesu Kristo
- Musabe gusoma Ibyakozwe n’intumwa 2:47
Mubaze: Dukurikije uyu murongo, ni bande bagize itorero?
Igisubizo: N’iteraniro ry’abakijijwe (Bavutse ubwa kabiri)
- Musabe gusoma Abefeso 4:11, Ibyakozwe n’intumwa 6:2-3 na 1 Abakorinto 14: 26
Mubaze: Dukurikije iyi mirongo, ni buryo ki gahunda mu matorero y’ahantu runaka igomba kuba iteye mu buryo bwo kwirinda kunyuranya n’ibyanditswe byera?
Igisubizo: Gahunda mu matorero y’ahantu runaka igomba kubahiriza ubuyobozi bwemewe n’Imana muri ayo matorero, hagomba kugaragara ubuyobozi bugizwe n’imirimo y’impano itanu (Intumwa, Umuvugabutumwa, Umuhanuzi, Umushumba, Umwigisha), Ubuyobozi bugizwe n’abadiyakoni bafasha, n’uburyo bwo kugaragaza impano zitandukanye muri gahunda isobanutse.
- IBIRANGA ITORERO NK’UKO BIBILIYA ITWEREKA
Usome ibi biranga itorero witonze:
- TWISUZUME
Mubaze ibi bibazo bikurikira ureke atange igisubizo cye:
- Ese ubarizwa mw’Itorero ry’ahantu runaka?
- Ese itorero ubarizwamo ryujuje ibaranga Itorero nk’uko bibiliya ibitugaragarije
- N’ikihe cyemezo ufashe ku bw’ibyo? Bivuge mu mirongo ibiri cyangwa itatu.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA CUMI NA KABIRI: URUKUNDO
Tangira n’isengesho
GUSUBIRAMO
Mufashe kwibuka ibyo yize mw’isomo rya cumi na rimwe.
Mubaze : Vuga itandukaniro riri hagati y’itorero rya Kristo n’itorero ry’ahantu runaka
Igisubizo : Itorero rya Kristo rigizwe n’iteraniro ry’abakijijwe b’isi yose naho itorero ry’ahantu runaka rigizwe n’iteraniro ry’abakijijwe baturanye
Vuga : Uyu munsi tugiye kwiga isomo rivuga ku RUKUNDO, Muri iri somo tugiye kwiga uburyo bwo gushyira mu bikorwa urukundo mw’Itorero.
- IRIBURIRO
- Musabe gusoma Yohana 15 :12, 17
Mubaze : Dukurikije iyi mirongo ibiri, Umwami Yesu adusaba iki ?
Igisubizo : Gukundana hagati yacu abakristu
- Musabe gusoma 1 Abakorinto 13 :4-8
Mubaze : Dukurikije iyi mirongo, n’iki kigaragaza urukundo rw’ukuri ?
Igisubizo :
- Icyo urukundo atari cyo : Ntirugira ishyari, Ntirwirarira, Ntirwihimbaza, Ntirukora ibiteye isoni, Ntirushaka ibyarwo, Nturuhutiraho, Nturutekereza ikibi ku bantu, Ntirwishimira gukiranirwa kw’abandi, Ntabwo ruzashira.
- Icyo urukundo ari cyo : Rurihangana, Rugira neza, Rwishimira ukuri, Rubabarira byose, Rwizera byose, Rwiringira byose, Rwihanganira byose.
- IGISOBANURO CY’URUKUNDO
Tanga ibi bisobanuro witonze.
Urukundo rusobanurwa mu buryo butatu mu rurimi rw’ikigiriki :
- Urukundo « EROS » (Erotique) Ni urukundo rushyingiye ku nyungu no ku bintu bifatika, rushobora kugaragazwa hagati y’umugabo n’umugore, rwishmira kwakira, iyo hatakiri ikintu cyo kwakira, urwo rukundo rurashira rukibagirana.
- Urukundo « PHILEO » (Filial) Ni urukundo rwa kamere (ukumva ukunze umuntu) rwa kivandimwe, rushingiye ku marangamutima, rugaragara hagati y’inshuti cyangwa hagati y’abantu bahuje ubwoko, umurimo….
- Urukundo « AGAPE » Ni urukundo rutita ku kintu icyo ari cyo cyose (Urukundo rw’Imana) ni urukundo rwishimira gutanga. Urugero Yohana 3 :16, Abaroma 5 :8
- IBIRANGA URUKUNDO
- Musabe gusoma Matayo 5 :44-46, Abaroma 12 :9-14 na 1 Abatesalonike 3 :12
Mubaze: Dukurikije iyi mirongo, ninde tugomba gukunda?
Igisubizo: Ni abantu bose (Bene Data, Abanzi bacu, Abatugirira nabi….)
- Musabe gusoma Abaroma 12 :13 na Abagalatiya 6 :10
Mubaze: Dukurikije iyi mirongo, igihe turi imbere y’umukristo n’utemera, ninde tugomba gufasha mbere na mbere?
Igisubizo: Umukristo mwene Data duhuje kwemera.
- UBURYO BWO KUGARAGAZA URUKUNDO RWACU
- Musabe gusoma 1 Yohana 3:17-18
Mubaze: Dukurikije iyi mirongo, uburyo bubi bwo gukunda n’ubuhe?
Igisubizo: ni ugukunda mu magambo
- Musabe gusoma Yobu 6:14, Imigani 31:8-9. Matayo 25:40. Abaroma 12:15 na Yakobo 2:15-16
Mubaze: Dukurikije iyi mirongo, uburyo bwiza bwo gukunda ni ubuhe?
Igisubizo: Mu bikorwa
Vuga: Dore ibikorwa by’urukundo bimwe na bimwe:
- Gusura abarwayi, Infungwa, abashonje, impfubyi, abapfakazi…..
- Kwakira neza abantu bose
- Gusangira umutsima
- Guhemba abagukorera (Yakobo 5:4)
- Kwita ku bakene
- Kubabazwa n’ubukene bw’abandi (Yobu 6:14, Imigani 31:8-9)
- Musabe gusoma Yakobo 2:8-9
Mubaze: Dukurikije iyi mirongo, tugamba kwitwara dute mu ku garagaza urukundo?
Igisubizo: Kutarobanura abantu ku butoni
- IMIBANIRE YACU N’ABANDI BANTU
Vuga: Ibyanditse byinshi mw’isezerano rishya bigaragaza uburyo imibanire yacu igomba kumera hamwe n’abandi bantu.
- Musabe gusoma 1 Timoteyo 5:1-2
Mubaze: Ugomba kwitwara gute imbere y’abasaza n’abakecuru n’abagabo, n’abagore, n’abana, n’abapfakazi ndetse n’ingaragu?
Igisubizo: Imbere ya bose, tugomba kubahuguza ubugwaneza mu kumenya icyiciro cya buri wese.
- Musabe gusoma Tito 2:2-8
Vuga: Shaka ibintu bitatu biranga imyitwarire myiza byagombye kuranga buri muntu muri aba bantu batatu bakurikira.. Mureke abivuge.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA CUMI NA GATATU: UMUBATIZO WA GIKRISTO
Tangira n’isengesho
GUSUBIRAMO
Mufashe kwibuka ibyo yize mw’isomo rya cumu na kabiri
Mubaze: Vuga uburyo bubi n’ubwiza bwo gukunda ukurikije uko twabyize mw’isomo ry’ubushize
Igisubizo: Uburyo bubi bwo gukunda ni mu magambo naho uburyo bwiza bwo gukunda ni mu bikorwa
Vugo: Uyu munsi tugiye kwiga ku MUBATIZO WA GIKRISTO. Umubatizo n’ikimenyetso cyerekana cyangwa kiranga umukristo ko ari mu muryango w’Imana ariko bikaba bitamuhindura umwana w’Imana, igituma tuba abana b’Imana cyonyine n’uko twakira Yesu Kristo nk’Umwami n’Umukiza mu mitima yacu. Ijambo Umubatizo ryavuye mu kigiriki risobanura “kwibiza mu mazi, kurengerwa n’amazi.
- IGISOBANURO CYO KUBATIZWA
- Musabe gusoma Abaroma 6:3-4 na Abagalatiya 3:27
Mubaze: Tanga igisobanuro cyo kubatizwa ukurikije aya magambo twasomye
Igisubizo: Kubatizwa ni guhambanwa na Kristo mu rupfu rwe tukagendera mu bugingo bushya. Kubatizwa ni ukwambara Kristo.
- Musabe gusoma Mariko 1:5, Yohana 3:23 na Ibyakozwe 8:36-39
Mubaze: Muri iyi mirongo twasomye ni ayahe magambo agaragaza kubatizwa (Forme)
Igisubizo: Kubatizwa n’ukwibizwa mu mazi menshi
Vuga: Kubatizwa bisobanura gupfana na Yesu no kuzukana nawe mu bugingo bushya.
- IBYANGOMBWA MU KUBATIZWA
- Musabe gusoma Mariko 16:16, Ibyakozwe 2:41, Ibyakozwe 8:12 na Matayo 28:18-20
Mubaze: Dukurikije iyo mirongo ninde ugomba kubatizwa?
Igisubizo: N’umuntu wese wamaze kwihana akizera Yesu Kristo akanakwakira mu mutima we nk’Umwami n’Umukiza.
- Musabe gusoma Ibyakozwe 8:12, 36-38
Mubaze: Dukurikije iyi mirongo twabatizwa ryari?
Igisubizo: Twabatizwa igihe tumaze kwizera ubutumwa bwiza, tukanagaragaza ubushake.
- Musabe gusoma Ibyakozw 18:8
Mubaze: Ese urutonde rw’ibintu bivuzwe muri uyu murongo ruratunganye 1: Agakiza, 2: Umubatizo?
Igisubizo: Yego
- IMPAMVU Y’UMUBATIZO
Vuga: “Erekana impamvu zo kubatizwa zigaragara muri iyi mirongo” Mureke asome iyi mirongo maze agaragaze izo mpamvu.
- Matayo 28:18-19
Igisubizo: Tubatizwa kuko ari itegeko ry’Umwami Yesu Kristo
- Matayo 3:13-15
Igisubizo: Tubatizwa kugira ngo dusohoze gukiranuka kose (Cyangwa ubushake bw’Imana bwose)
- Ibyakozwe 2:41, 9:17-18, 19:5
Igisubizo: Tubatizwa kugira ngo tugaragaze kwizera kwacu ku Mwami Yesu
- UMWANZURO
Musabe gusoma Abaheburayo 6:1-2 na Ibyakozwe 8:36, 16:14-15
Mubaze: Dukurikije aya magambo tugomba gukora iki?
Igisubizo: Kumvira Imana mu kubatizwa tumaze gukizwa.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA CUMI NA KANE: IFUNGURO RYERA
Tangira n’isengesho
GUSUBIRAMO
Mufashe kwibuka ibyo yize mw’isomo rya cumi na gatatu
Mubaze : Tanga ubusobanuro bw’umubatizo wa gikristo nk’uko twabyize mu isomo rishize.
Igisubizo : Kubatizwa bisobanura gupfana na Kristo no kuzukana nawe mu bugingo bushya.
Mubaze : N’izihe mpamvu zo kubatizwa no kubatiza twize mu ijambo ry’Imana ubushize
Igisubizo :
- Tubatizwa kuko ari itegeko ry’Umwami wacu Yesu Kristo
- Tubatizwa kugira ngo dusohoze gukiranuka kose
- Tubatizwa kugira ngo tugaragaze kwizera kwacu mu Mwami Yesu.
Vuga : Uyu munsi tugiye kwiga isomo rivuga ku IFUNGURO RYERA, Umukristo agomba kumenya ko akwiriye gusangira ifunguro ryera mu busabane n’abandi bakristo.
- IBISOBANURO
- Musabe gusoma 1 Abakorinto 11 : 23-26
Mubaze : Ninde watangije ifunguro ryera
Igisubizo : N’Umwami Yesu Kristo
Mubaze : Ni bande bagomba gusangira ?
Igisubizo : Ni abakristo
Mubaze : Uko dufata ifunguro ryera n’iki twerekana kandi kugeza ryari ?
Igisubizo : Twerekana urupfu rw’Umwami Yesu Kristo kugeza aho azazira
- Musabe gusoma 1 Abakorinto 10 :16
Mubaze : Ni gute twasobanura ifunguro ryera ?
Igisubizo: Ifunguro ryera ni ugusangira umubiri n’amaraso bya Kristo
- IBICE BIGIZE IFUNGURO RYERA
- Musabe gusoma 1 Abakorinto 10 : 16
Mubaze: N’ibihe bice bigize ifunguro ryera?
Igisubizo: Ifunguro ryera rigizwe no gusangira igikombe n’umutsima
- Musabe gusoma Matayo 26: 26-28
Mubaze: Tanga ibisobanuro kuri buri gice ukurikije iyi mirongo twasomye
Igisubizo: Umutsima ni umubiri wa Kristo, Igikombe ni amaraso ya Yesu y’isezerano ryishya
- IMYIFATIRE N’IMYITEGURO IFUNGURO RYERA RISABA
Vugo: Soma iyi mirongo ikurikira ugaragaze imyifatire n’imyiteguro twagira iyo tugiye gusangira ifunguro ryera.
- Luka 22:14-15
Igisubizo: Tugomba kurisangira tubyifuje
- Luka 22:17-19
Igisubizo: Tugomba kurisangira turishimira
- 1 Abakorinto 10:17
Igisubizo: Tugomba gusangira mu bumwe
- 1 Abakorinto 10: 31
Igisubizo: Tugomba kurisangira duhimbaza Imana
- 1 Abakorinto 11:24-25
Igisubizo: Tugomba gusangira ifunguro ryera kugira ngo twibuke Umwami wacu Yesu Kristo
- 1 Abakorinto 11:26
Igisubizo: Tugomba kurifata twerekana (twamamaza) urupfu rw’Umwami Yesu kugeza aho azazira
- 1 Abakorinto 11:28
Igisubizo: Tugomba kurisangira tumaze kwisuzuma
- 1 Abakorinto 11: 33
Igisubizo: Tugomba kurisangira turindirana
- INGARUKA
Vuga: Ingaruka zishobora kuba nziza cyangwa zikaba mbi ukurikije ko twasangiye ifunguro ryera mu buryo bukwiriye cyangwa budakwiriye.
- Ingaruka mbi (iyo twasangiye mu buryo budakwiriye)
Musabe gusoma iyi mirongo anagaragaze ingaruka mbi iyo twasangiye mu buryo budakwiriye: 1 Abakorinto 11:27-30
Igisubizo: Iyo dusangiye mu buryo budakwiriye ifunguro ryera:
- Tuzagibwaho n’urubanza rwo gucumura ku mubiri n’amaraso by’Umwami
- Tuzaba twishyizeho gucirwa ho iteka
- Abantu benshi bagira intege nke, abandi bakarwaragurika, abandi benshi bakaba basinziriye
- Ingaruka nziza (Iyo twasangiye mu buryo bukwiriye)
Musabe gusoma iyi mirongo anagaragaze ingaruka nziza iyo twasangiye mu buryo bukwiriye, Yesaya 53:4-5 Yohana 6:53-57 na 1 Petero 2:24
Igisubizo: Iyo dusangiye mu buryo bukwiriye:
- Imibabaro n’intimba zacu zirashira
- Tubona amahoro no gukira indwara zose
- Tubona ubugingo buhoraho, ubusabane na Yesu no kuzabaho kubwe.
- UMWANZURO
Musabe gusoma Ibyakozwe 2:42-47 na Ibyakozwe 20:7-11
Mubaze: N’iki twakora dukurikije iyo mirongo?
Igisubizo: Dukwiriye gukurikiza urugero rw’abigishwa b’itorero rya mbere mu gusangira ifunguro ryera.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA CUMI NA GATANU: AMATURO N’ICYA CUMI
Tangira n’isengesho
GUSUBIRAMO
Mufashe kwibuka ibyo yize mw’isomo rya cumi na kane.
Mubaze : Ni gute wasobanura ifunguro ryera kandi n’ibihe bice birigize ?
Igisubizo : Ifunguro ryera ni ugusangira umubiri n’amaraso bya Kristo. Rigizwe n’ibice bibiri, Umutsima n’Igikombe
Mubaze : Vuga imyifatire n’imyiteguro twagira iyo tugiye gusangira ifunguro ryera.
Igisubizo :
- Tugomba kurisangira tubyifuje
- Tugomba kurisangira turyishimiye
- Tugomba gusangira mu bumwe
- Tugomba kurisangira duhimbaza Imana
- Tugomba gusangira ngo twibuka Umwami wacu Yesu Kristo
- Tugomba kurifata twerekana urupfu rw’Umwami Yesu kugeza aho azazira
- Tugomba kurisangira tumaze kwisuzuma
- Tugomba kurisangira turindana
Mubaze : Mu gihe twasangiye ifunguro ryera mu buryo bukwiye cyangwa budakwiye hashobora kuba ingaruka nziza cyangwa mbi. Zivuge.
Igisubizo :
- Ingaruka nziza iyo twasangiye mu buryo bukwiriye
- Imibabaro n’intimba zacu birashira
- Tubona amahoro no gukira indwara
- Tubana ubugingo buhoraho, Ubusabane na Yesu no kuzabaho kubwe
- Ingaruka mbi iyo twasangiye mu buryo budakwiriye
- Tuzagibwaho n’urubanza rwo gucumura ku mubiri n’amaraso by’Umwami Yesu.
- Tuzaba twishyizeho gucirwa ho iteka
- Abantu benshi bagira intege nke, abandi bakarwaragurika, abandi benshi bakaba basinziriye.
Vuga: Uyu munsi tugiye kwiga isomo rivuga: AMATURO N’ICYA CUMI. Iri somo rigamije gufasha umukristo kwakira imigisha ifatika mu gutangira Imana kuko hari ibyishimo mu gatanga kurusha guhabwa.
- KWITANGA UBWAWE
Musabe gusoma Zaburi 40: 7-9 na 2 Abakorinto 8:1-5
Mubaze: Garagaza ibintu bibiri bavuga muri iyi mirongo byerekana gutanga no kwitanga
Igisubizo: Icya mbere n’uko Imana yishimira ko twitanga ubwacu twiha Umwami wacu Yesu. Icya kabiri n’uko tumaze kwitanga twatanga ibyo dutunze.
- IBYO DUTANGA BIVAHE?
Musabe gusoma 1 Ngoma 29:14
Mubaze: Dukurikije uyu murongo, ni nde uduha ibyo dutunze?
Igisubizo: N’Imana iduha ibyo dufite
- NI RYARI NGOMBA GUTANGA?
Musabe gusoma 1 Abakorinto 16:2
Mubaze: Ukurikije uyu murongo, ni ryari ugomba gutanga?
Igisubizo: Ni byiza gutanga igihe cyose nabigambiriye
- NI GUTE NATANGA ?
Vuga : Tugiye kurebe uburyo dukwiriye gutanga.
- Musabe gusoma 2 Abakorinto 8 :1-5
Mubaze :Ukurikije uyu murongo twasomye, ni gute watanga ?
Igisubizo: Ni byiza gutanga ku bushake bwanjye kandi nk’uko nshoboye
- Musabe gusoma ukurikije 2 Abakorinto 9:7
Muzabe: Ukurikije uyu murongo twasomye, ni gute kandi watanga?
Igisubizo: Ni byiza gutanga nishimye ntahaswe
- NGOMBA KUBA NDI MU WUHE MWUKA MU GUTANGA KWANJYE?
Musabe gusoma Matayo 6:2-4, Luka 18:12 na Ibyakozwe 5:1-4
Mubaze: Dukurikije iyi mirongo, utanga agomba kuba mu wuhe mwuka (Motivation)
Igisubizo: Utanga agomba kwifatira ibyemezo Atari impanuka, akabikora ku bushake Atari agahato, anezerewe, mu ibanga Atari ukugira ngo bamubone, akabikora mu kuri kose, atabeshya ngo yatanze byose kandi hari ibyo yibikiye.
- IMPANO ZITANDUKANYE
Vuga: Tugiye kureba mw’ijambo ry’Imana ubwoko butandukanye bw’amaturo (Impano) dutanga nk’abakristo
- Umuganura (Imigani 3:9-10, 2 Ngoma 31:5, Kuva 13:2 na Kubara 3:13)
- Ibyacumi (Abalewi 27 :30-32, Malaki 3 :7-12, Nehemiya 13 :10-14 na Itangiriro 28 :22)
- Inkunga y’abatishoboye (Luka 11 :41 na Abagalatiya 2 :10)
- Amaturo y’ishimwe (Kubara 7:2-3 na 1 Ngoma 29:9)
- Guhigura umuhigo
- Amaturo y’Ivugabutumwa
- ICYITONDERWA
Musabe gusoma Itangiriro 28:22 na Malaki 3:10
Vuga : Icya cumi gifatwa kubyo wabonye byose kandi gitangirwa mu nzu y’Imana (ni ukuvuga aho uteranira mu bisanzwe kandi uri munsi y’ubuyobozi)
- UMWANZURO
Musabe gusoma Ibyakozwe 20 :35
Vuga : Gutangira Imana biratungisha ntibitera ubukene.
Mbere yo kurangiza iri somo, tanga igihe kitarambiranye cy’ibibazo kugira ngo umunyeshuri arusheho gusobanukirwa.
ISOMO RYA CUMI NA GATANDATU : GUKORERA IMANA.
Tangira n’isengesho
GUSUBIRAMO
Mufashe kwibuka ibyo yize mw’isomo rya cumi na gatanu.
Mubaze : Dushingiye kw’isomo rishe, utanga agomba kuba mu wuhe mwuka (motivation)
Igisubizo : Utanga agomba gutanga:
- Nyuma yo gufata icyemezo atari impanuka
- Ku bushake Atari agahato
- Anezerewe
- Mw’ibanga Atari kugira ngo bamubone
- Mu kuri kose, atabeshya ngo yatanze byose kandi hari ibyo yibikiye
Vuga: Uyu munsi tugiye kwiga isomo rivuga ku: GUKORERA IMANA.
Umukristo agomba kumenya ko yakijijwe kugira ngo akorere Imana
- UMUHAMAGARO
- Musabe gusomo 2 Timoteyo 1:9 na Abefeso 2:10
Mubaze: Ni bande bahamagawe, kandi bahamagawe na nde ?
Igisubizo : Abakijijwe bose bahamagawe n’Imana muri Yesu Kristo
- Musabe gusoma 1 Abakorinto 3 :10-11
Mubaze : Ni ku ruhe rufatiro dukwiye kubakaho ubuzima bwacu n’imihamagaro ?.
Igisubizo : Urufatiro rw’ubuzima bwacu n’imihamagaro yose ni Yesu Kristo
- Musabe gusoma Yesaya 49:5 na Yeremiya 1:5
Mubaze: Umuhamagaro uza ryari?
Igisubizo: Umuhamagaro utangira kuva mu nda z’ababyeyi bacu
- Musabe gusoma 1 Abakorinto 4:1-2
Mubaze: Umukozi wa Kristo ni nde?
Igisubizo: Umukozi wa Kristo ni igisonga cy’Imana.
- INSHINGANO Z’UMUKOZI
- Musabe Gusoma 1 Abatesalonike 2:12 na 2 Timoteyo 2:15, 21
Mubaze N’iki dusabwa gukora nk’abakozi ba Kristo
Igisubizo: Dusabwa kugenda uko bikwiriye abana b’Imana no kugira umwete mu byo dukora
- Musabe gusoma 1 Abakorinto 9:16
Mubaze: Dukurikije uyu murongo, gukorera Imana ni mu gihe ubishatse cyangwa n’itegeko?
Igisubizo: N’itegeko
- Musabe gusoma Luka 4:18
Mubaze: N’iki kindi dusabwa gukora?
Igisubizo: Dusabwa gukorera Imana dufite imbaraga z’Umwuka wera (Amavuta y’Imana)
- Musabe gusoma 2 Timoteyo 2:1 na 24-26
Mubaze: Garagaza icyo uhamagarirwa gukora ukurikije ibi byanditswe
Igisubizo: Icyo nkwiriye gukora n’ugutanga ku bandi icyo nahawe kandi nkagaragaza kuri bose imyifatire ikwiriye umugaragu w’Umwami
Mubaze: N’izihe nyungu ziri mu kugira imyifatire myiza?
Igisubizo: Kugira ngo ahari nibishoboka abantu bamugisha impaka, Imana ibahe kwihana no gukora ibyo Imana ishaka.
- AGACIRO K’UMUKOZI W’IMANA
- Musabe gusoma Yesaya 49:4-5 na 1 Abakorinto 15:58
Mubaze: Ukurikije iyi mirongo ya bibiliya, n’iki Uwiteka atekereza ku murimo wawe, n’iki agusezeranya?
Igisubizo: Ku Uwiteka umurimo wanjye ni uw’agaciro kandi aransezeranya ko azampa imbaraga n’ingororano.
- Musabe gusoma Abafilipi 2:29 na 1 Abatesalonike 5:12-13
Mubaze: Ni iyihe myifatire abandi bakwiye kugira ku bwanjye n’umurimo w’Imana nkora
Igisubizo: Abandi bantu bakwiriye kunyakira no kunyubaha cyane mu rukundo
- IBIRANGA UMUKOZI W’IMANA
- Musabe gusoma 2 Abakorinto 6:3 na 2 Timoteyo 2:19
Mubaze: N’iki ukwiriye kwirinda cyangwa kwanga nk’umukozi wa Kristo
Igisubizo: Nk’umukozi wa Kristo nkiriye kwirinda gushyira igisitaza mu nzira y’umuntu wese no kwirinda ibidatunganye.
- Musabe gusomo 2 Abakorinto 6:4-10
Mubaze: Garagaza ibyiza cyangwa akarusho ukwiriye kuba ufite
Igisubizo:
- Kwiha agaciro
- Kwihangana cyane mu bihe bigoye
- Kugira umutima uboneye
- Kugira ubwenge
- Kutarambirwa
- Kugira neza
- Kugira Umwuka wera
- Kugira urukundo rutaryarya
- Kuvuga ijambo ry’ukuri
- Kugira imbaraga z’Imana n’intwaro zo gukiranuka
- Kuba ab’ukuri, ibirangirire, bazima, abishima iteka, abatungisha benshi, abafite byose.
- IBIHEMBO BYAGENEWE UMUKOZI W’IMANA
- Musabe gusoma Mariko 10:29-30 na 1 Abakorinto 9:18
Mubaze: Ni ibihe bihembo byagenewe umukozi w’Imana muri iki gihe?
Igisubizo: Ibihembo byinshi bidahwanye n’ibyo twasize ku bw’Umwami no ku bw’umurimo w’Imana
- Musabe gusoma Abafilipi 2:16, 2 Timoteyo 4:7-8, Luka 18:29-30
Mubaze: Ni ibihe bihembo byacu mu gihe kizaza?
Igisubizo: Kwishima ku munsi wa Kristo ko tutakoreye ubusa, ikamba ryo gukiranuka n’ubugingo buhoraho.
UMWANZURO
Musabe gusoma Luka 17:7-10
Vuga: Uwiteka adutegerejeho Umusaruro mu murimo we ntakeneye abadakora.
Mubaze ibi bibazo atange igisubizo cye:
- N’iyihe mpano yawe?
- Cyangwa ni hehe ukururwa mu mirimo yose ikorerwa mu rusengero rw’Imana?


text:
Abagize itsinda ry’intumwa za Minisiteri y’uburezi mu karere ka Muhanga mu ntara y’Amajyepfo, bababajwe cyane no kumva ko hari ibigo usangamo umubare munini w’abanyeshuri biga muri gahunda y’uburezi bw’imyaka 9 cyangwa 12, biga nyuma ya saa sita batafashe ifunguro rya kumanywa kandi bakigana na bagenzi babo baba bagaburiwe ku ishuri.
Guhera kuri uyu wa Gatatu tariki 2 Gicurasi 2018, mu turere twose tw’u Rwanda hatangiye ubukangurambaga ku ireme ry’uburezi mu mashuri, buzarangira tariki 15 Gicurasi 2018. Itsinda ririmo gukora ubukangurambaga mu karere ka Muhanga, batangajwe kandi bababazwa n’uko kimwe mu bibazo bigaragara nk’ibidindiza ireme ry’uburezi, harimo kuba abana benshi biga amasomo y’igicamunsi batariye. Iki kibazo kandi kibangamiye cyane abarimu n’abanyeshuri by’umwihariko.
Ikigo cya Groupe Scolaire Gitarama giherereye mu mujyi wa Muhanga, gifite uburezi bw’ibanze bw’imyaka 12. Abana biga mu mashuri yisumbuye ni 1084, nyamara Mukanyandwi Fausta ukiyobora avuga ko abana babasha kugaburirwa ku ishuri kumanywa basaga 400. Ikindi gice kinini cy’abanyeshuri batagaburirwa, kigizwe n’abiga nyuma ya saa sita batigeze barya, hakabamo n’abandi bacye bajya kurya iwabo abandi bagapfunyika.
Itsinda ry’intumwa za MINEDUC mu karere ka Muhanga, aha ni mu kigo cya G.S Gitarama
Mukanyandwi Fausta avuga ko abagaburirwa ku ishuri ari abishyura amafaranga y’u Rwanda 5000 ku kwezi, hamwe na bacye bafite icyemezo cy’uko bari mu cyiciro cya mbere cy’ubudehe. Avuga ko ku bufatanye na komite z’ababyeyi, ntako batagize ngo bakangurire ababyeyi kwishyurira abana babo ariko ngo byarananiranye.
Mukanyandwi Fausta ati: "Utabonye ayo mafaranga tumusaba ko yazana ibiribwa bidatetse ku kigo tukabiheraho tugaburira abana, ariko ababyeyi baratubwira ngo uwabona ibishyimbo cyangwa ibijumba azana ubwo yabona n’amafaranga. Tunabemerera kwishyura ayo mafaranga mu byiciro byinshi bishoboka ariko ababyeyi bakatugaragariza ko batishoboye. Hari uvuga ko afite abana batanu, kandi ko mu rugo iyo abashije kubona ikiro cy’ubugari bagisaranganya, ko atabona ibyo atangira buri wese ku ishuri."
Mukanyandwi Fausta, umuyobozi w’urwunge rw’amashuri rwa Gitarama
Uyu muyobozi avuga ko gahunda ya "Nkunganire" Leta itangamo amafaranga yo gufatanya n’ababyeyi kugaburira abana, igena amafaranga 56 ku munsi kuri buri mwana. Iyo aya mafaranga yatanzwe na Leta, ngo muri iki kigo abanyeshuri boss bagaburirwa ku ishuri ku manywa mu gihe cy’iminsi 12, yashira abataratanze amafaranga bakongera bakajya babwirirwa.
Abagize intumwa za MINEDUC bafatanyije na Polisi n’abashinzwe uburezi mu karere no mu mirenge
Iki kigo cya G.S Gitarama, nicyo kigo cyonyine gifite uburezi bw’ibanze bw’imyaka 12 mu murenge wa Nyamabuye giherereyemo. Ibi bituma abanyeshuri benshi bakora urugendo rurerure bajya ku ishuri, kuburyo bitabakundira kujya kurya iwabo kumanywa ngo basubire ku ishuri, bagahitamo kwiga amasomo y’igicamunsi bayura.
Umwe mu banyeshuri twaganiriye yagaragaje agahinda ke agira ati: "Mu ishuri tuba tuziranye, abatarya turiyizi n’abarya tuba tubazi, wanasinzira mu ishuri abandi barimo kwiga bagenzi bawe bakakuvuganira mwarimu nawe akakumva akihangana. Hari n’ubwo amasomo ya nyuma ya saa sita yose arangira nta kintu numva kubera inzara, na mbere ya saa sita usanga dutangira kubitekerezaho ukibaza uti noneho inzara ndayikizwa n’iki uyu munsi? Gusa ntibakabeshye ngo ni imyumvire y’ababyeyi bacu, turi bakuru natwe ntitwakwemera ko batwicisha inzara tubona bafite ubushobozi, tuba tubona ko batishoboye."
Abarezi nabo bivugira ko babangamirwa cyane no kwigisha abana bazi ko abenshi muri bo babwiriwe
Iki kibazo kandi cyanagaragaye mu kigo cya G.S Kivumu nacyo giherereye mu karere ka Muhanga, gusa ho imibare yagaragajwe n’ubuyobozi yerekana ko ababwirirwa bakajya mu ishuri batabonye ifunguro ari bo bacye, ariko itsinda rya MINEDUC ryagaragaje ko n’abo bacye bahangayikishije.
Uwari uhagarariye Polisi mu karere ka Muhanga muri ubu bukangurambaga, yagaragaje ko kuba umwana yiga yabwiriwe bishobora kuba intandaro yo kuba abakobwa bashukwa bagaterwa inda zitateguwe, kuba hari abakwiheba bakishora mu biyobyabwenge n’ibindi bigira uruhare mu kudindiza ireme ry’uburezi, cyane ko nko muri G.S Gitarama ibi byagiye bihagaragara mu minsi yashize.
Uwari uhagarariye Polisi muri iki gikorwa yanenze kuba abana bamwe biga batariye. Aha yari kumwe n’ushinzwe uburezi mu karere ka Muhanga
Abagize iri tsinda rya MINEDUC muri rusange bagaragaje ko bababajwe no kumva ko abana benshi biga amasomo y’igicamunsi batariye ndetse basaba ko ku bufatanye n’ababyeyi hamwe n’izindi nzego hashakwa umuti w’iki kibazo mu buryo bwihuse.


text:
1.KUKI ABAGORE BATANYARA KIMWE
Kuki abagore bose batanyara kimwe?
Bangambiki:
Abagore ntibanyara kimwe kuko abagore batandukanye nk'uko abantu muri rusange batandukanye. Kunyara k'umugore biterwa n'ibintu byinshi:
-kuba yarakunnye akagwiza birafasha
-imirire ye
-umugabo uzi guswera akanyaza
-kuba umugore afite umutekano n'amahoro mu rugo kandi akundanye n'umugabo we. Ntibyoroshye kunyaza umugore urakaye cyangwa uhorana intimba
-rugongo:guswera ni rugongo, kunyaza ni rugongo.
-kunyaza ni ukubyimenyereza: niba umugore atanyaye uyu munsi ntibivuga ko adashobora kunyara
-hanyara umutima cyangwa se ubwonko, umugore utakwishimiye cyangw audafitanye gahunda nawe ntibyoroshye ko wapfa kumunyaza, wakunguta hagacika rugongo cyangwa imboro ikavunikani urwenya ariko rurimo ukuri....
2.MBESE KUNYAZA BIRABABAZA
KAREMERA Jean Claude: Kuki abagore cg abakobwa bo mu bindi bihugu nka Zimbabwe iyo uri kubaswera ugashaka kunyaza ubona batabikunze kandi baba barakunnye byaba bibabaza umukobwa iyo bamunyaza?
La toute: Kunyaza kabisa ntibibabaza, keretse k'ubw'umuco cyangwa idini barababwiye ko ari umwanda.
Bangambiki:Kunyaza ntibibabaza iyo bikozwe neza. Ugomba kunyaza umugore amaze gushyukwa neza kandi amaze gushaka cyane guhuza igitsina ni bwo rugongo iba yakomeye yiteguye.
3.MBESE UMUGORE CYANGWA UMUKOBWA ASHOBORA KWINYAZA?
Nema: Ariko,umugore cyangwa umukobwa ashobora kwinyaza mu gihe yikinisha?
La toute: Kwinyaza wikinisha birashoboka ariko bisaba gutekereza uwo mubikorana cyangwa muherukanye! Zirameneka ariko ntizishirayo! ku barwara nk'umutwe na bas ventre biroroshya!
bangambiki:erega kwinyaza ni ko kwikinisha kw'abagore ariko byagusaba ubuhanga n'akamenyero nk'uko Latoute abivuze. Birashimisha birumvikana ariko se ni iki cyaruta imboro y'umugabo kuri rugongo....
cuga: Kwinyaza ntabwo njye mbyemera cyane cyane ko haba hari abagabo baba babuze abo banyaza. Numva ko mu gihe nta wawe ufite uhoraho washaka ukumara ibibazo aho kwinyaza.
bangambiki:ariko ibyo dukora byose tugomba gucungana nuko hanze aha hari cya cyorezo!
4.MBESE UMUGABO USIRAMUYE ASHOBORA KUNYAZA?
SEKUTURE
Mbese umugabo usiramuye ashobora kunyaza,ikindi wabwirwa ni iki ko umugore arangije?
IGISUBIZO
Bangambiki:
SEKUTURE umugabo usiramuye aranyaza ivumbi rigatumuka!Iyo umgore arangije arisimbiza cyane akakwiyegereza ariko iyo ntacyo muhishanya akubwira ko arangije ushobora no kumubaza kugira ngo urusheho kumushimisha. Ku bamenyereye guswera ntibigoye kumenya ko umugore yarangije cyangwa ko arimo kurangiza, wumva atangiye guhumeka cyane no gusohora amajwi ya hatari, ubwo mu gitsina hariyegeranya cyane ukumva igituba kirimo kubyiga imboro ikabura aho ikwirwa ahubwo utabimenyereye wagira ngo mu Igituba hagiye guturikiramo bombe....ibyo byose ariko ni ku mukunzi mumenyeranye utaguhisha naho ubundi abagore ni abahatari ashobora kwikora ibyo byose akakubwira ko yarangije kandi atarangije ibyo biterwa ni uko
-aba arimo kubabara nyuma yuko mukora amaturu menshi
-arwaye arushye yanze kukwima ariko akaba nta mbaraga na appetit ihagije ku buryo yarangije
-kuba atagukunda, byose ku bagore ni urukundo, hari ubwo yanga kubikwereka akaguha ariko kurangiza bikamubera ingorane agapfa kukubeshya ko yarangije...
5.MBESE UMUNTU ASHOBORA KUNYAZA UMUKOBWA VIERGE?
ben: umuntu ashobora kunyaza umukobwa wari VIERGE?
ben: uzansubize niba umuntu uswewe bwa mbere ako kanya yanyara niyo yaba yarakunnye,umbwire ,n'ubwa kangahe (ni ku nshuro ya kangahe yanyara mubikoze),nkeneye kubimenya
IGISUBIZO
Mwami: Ben, gukuna ntibivuze kunyara, kandi kunyara ntibivuze ko ugomba kuba warakunnye, gusa biruzuzanya.Ntibigira kandi igihe runaka, ni process kandi biba mu bihe bitandukanye bitewe n'imiterere ya buri muntu. Ku bakobwa rero bakiri vierge(isugi), yenda ububobere bwabo buratandukanye, bamwe bafite bwinshi, abandi nta namba, ariko kunyara kwabo hagire utwunganira, njye ntawe ndumva
INKURU BISA


text:
Amakanzu magufi y’ibitenge avanze n’izindi tissu
Aya ni amakanzu y’ibitenze avanze n’izindi tissu, bikabiha ishusho irimbitse ariko kandi idasakuje cyane. Ushobora kuyidodesha gutyo cyangwa se ukaba wari usanzwe ufite umwenda wa tissu ukaba wateraho igitenge. Ukeneye amakanzu nk’aya mu bitenge bya originale biva muri afurika y’uburengerazuba wahamagara kuri 0788505654. Ushobora kubona adoze cyangwa se ukadodesha moderi yawe.
ushobora kwambaraho agakweto ka souplesse cyangwa pantoufle mugihe ushaka kugenda n’amaguru cyangwa ushaka kuruhuka inkweto zifite talon
Mu gihe kandi ufite gahunda y’ibirori yiyubashye wakwambara imeze gutya :
photos : madivamag


text:
by http://urukundo.info
Ntawakwirengagiza ko hari abakobwa bagirira urukundo rudasanzwe bakurikiye imitungo, ariko hari ibintu biranga umugore ufite urukundo nyarwo yaba uwakunze aho amafarang ari cyangwa atari.
Umugore ugukunda nyabyo, nta na rimwe azahorana ishema mu bandi ngo n’uko umugabo we afite amafaranga. Yego ni byiza kuyagira ariko si cyo kiza imbere kuko hari abayafite ariko bashavujwe n’imyitwarire y’abo bakunda.
Ni muri urwo rwego abahanga mu mibaire y’abantu cyane cyane abashakanye bagaragaza ibintu bitatu abagore bafite urukundo baba bifuza ku mugabo aho gukurikira amafaranga.
1. Umugabo umurinda nk’uko umusore yarinda mushiki we
2. Umugabo umukunda nk’uko buri musore w’ingaragu aba yumva azakunda umugore we
Abasore bose baba bumva bazakunda abagore babo, ku buryo umugore yumva afashwe nk’umwamikazi. Gukunda umugore wawe bigaragazwa n’ibintu byinshi nko kuba wamutekereza uri ku kazi ukamuhamagara kuri telefoni ukamubaza uko umunsi we wifashe, kumuha impano zidafite impamvu utarinze gutegereza isabukuru, noheri, n’indi minsi mikuru.
3. Umugabo umwubaha nk’uko buri musore uciye akenge yubaha nyina
Abagabo benshi ntibakunda kubaha abagore babo ngo batazaba inganzwa. Kubaha umugore wawe si ikindi, ni ukumugisha inama mbere yo gufata ibyemezo bitandukanye umugabo aba agomba gufata.
Ukamuganiriza ku mishinga runaka urimo uteganya mu minsi iri imbere, ntakajye abona gusa ibintu biza bimwikubitaho atazi uko byatangiye; mbese ukamwereka ko adahari nk’undi muntu wese ahubwo ko ari umuntu w’agaciro mu buzima bwawe.
Nk’uko tubikesha shymagazine, ibi byose nta mugabo wabasha kubigeraho atatanze umwanya we mu kubyiga dore ko ari wo shingiro rya byose.
Ibintu 3 umugore wuzuye urukundo ahora yifuza ku mugabo we
by http://urukundo.info
Labels: inama z'urukundo


text:
Priscilla wakinnye muri film yitwa War Room
Priscilla Shirer ni umudamu wakinnye muri film yamenyekanye cyane yitwa War Room aho yakinaga yitwa Elisabeth. Priscilla ni umunyamerika yavutse mu 1974 akaba ari umwanditsi w’ibitabo, umuvugabutumwa. Ni umukobwa w’umupasteri witwa Tony Evans ufite urusengero runini cyane muri Dallas rwitwa Oak Cliff Bible Fellowship Church muri Amerika. Priscilla arubatse akaba afite abana 3.
Priscilla yakuze azi cyane bibiliya, akiri muri muri kaminuza atangira gukora yimenyereza kuri radio ya gikristo. Hadashize igihe kinini abantu batangiye guhamara kuri iyo radiyo bamusaba kuza kwigisha bibiliya ahantu hatandukanye. Yakoze kandi ikiganiro kuri televiziyo ya CBS ariko kuri ubu akora ibijyanye na ministry batangiye we n’umugabo we y’ivugabutumwa. Avuga ko umujyanama we wa hafi mu by’umurimo w’Imana ari Graham Lotz umukobwa wa Billy Graham.
Priscilla yigisha mu nsengero zitandukanye, ndetse no mu birori bya gikristu ikindi ni uko yanditse ibitabo byinshi. Priscilla yakoze Masters muri theology.
Ubusanzwe ntiyari umukinnyi w’amafilme kugeza aho abakora amafilm ya gikristo bitwa Kendrick Brothers bamuhamaye bakabimusaba. Yabanje kubyanga ababwira ko atari umukinnyi wa film ariko bamubwira ko yabishobora. Yaje kubyemera rero bakora iyo film mu mwaka wa 2015. Film yamenyakanye cyane. Ikaba ivuga ku mudamu wiyemeje gucyemura ibibazo by’urugo rwe abinyujije mu gusenga.
Byavuye kuri Wikipedia.


text:
Ese iyo bigeze mu biganiro, abagore baravuga kurusha abagabo? Ibitabo bitandukanye byanditse ko umugore akoresha nk’amagambo ibihumbi 20 ku munsi, mu gihe umugabo asohora amagambo ibihumbi 7 mu kanwa. Iyi ikaba ari imibare igaragazwa n’ibitabo bya siyansi bizwi cyane. Ibi bitabo byagiye byifashishwa cyane kandi ibyanditsemo byaje gushimangira ibigenda bigaruka mu miryango itandukanye aho bavuga ko abagore bamara umunsi bavugavuga, mu gihe abagabo bashobora gukora batiriwe baganira. Ariko se (...)
Ese iyo bigeze mu biganiro, abagore baravuga kurusha abagabo? Ibitabo bitandukanye byanditse ko umugore akoresha nk’amagambo ibihumbi 20 ku munsi, mu gihe umugabo asohora amagambo ibihumbi 7 mu kanwa. Iyi ikaba ari imibare igaragazwa n’ibitabo bya siyansi bizwi cyane. Ibi bitabo byagiye byifashishwa cyane kandi ibyanditsemo byaje gushimangira ibigenda bigaruka mu miryango itandukanye aho bavuga ko abagore bamara umunsi bavugavuga, mu gihe abagabo bashobora gukora batiriwe baganira. Ariko se ni ukuri koko?
BBC yanditse ko ivuzivuzi rishobora gupimwa mu bice bitandukanye. Ushobora gushyira abantu mu cyumba cy’ubushakahatsi, ukabaha ingingo baganiraho, hanyuma ukandika ibyo bavuga. Cyangwa na none ushobora kwandika ibyo abantu bavuga buri munsi mu rugo. Ushobora kubara igiteranyo cy’amagambo yavuzwe, igihe buri muntu amara avuga, inshuro umuntu agira ikiganiro cyangwa na none impuzandengo y’amagambo avugwa mu gika kimwe.
Mu guhuza ibyavuye mu nyigo yakozwe ku bana 73, abashakashatsi b’Abanyamerika basanze abakobwa baravuze amagambo menshi kurusha abahungu, ariko ku itandukaniro ry’amagambo make. Nubwo itandukaniro ryari rito, ryagaragaye cyane ubwo bavugishaga umubyeyi ariko ntiryagaragaye ubwo baganiraga n’inshuti zabo.
Byashobora ko wenda byagaragaye ku bana bafite imyaka igera kuri ibiri n’igice, bikaba byakwerekana gusa itandukaniro riri mu muvuduko hagati y’abahungu n’abakobwa bakoresha mu kuzamura ubumenyi mu mivugire.
None se ko mu bana harimo ikinyuranyo kidakanganye, mu bakuru ho bimeze? Campbell Leaper, umuhanga mu mibereho y’abantu wo muri kaminuza ya California, Santa Cruz, wabonye itandukaniro rito mu mivugire y’abana, ubwo yakoraga ubusesenguzi, noneho byabyaye ko abagabo ari bo bavuze cyane.
Ibyagaragajwe na Leaper byashyigikiye isuzuma ku banyeshuri 56 rikozwe n’umushashatsi Deborah James na Janice Drakich inzobere mu mibereo y’abantu mu gitabo cyabo cyasohotse mu mwaka wa 1993 kivuga ku miganirire y’abagabo n’abagore.
Izi nyigo zombi nizo zonyine zasanze abagore bavuga menshi kurusha abagabo, mu gihe izindi 34 zo zasanze abagabo bavuga menshi kurusha abagore, nibura mu bintu bimwe na bimwe, nubwo imihindagurikire mu buryo ubushakashatsi bwakozwemo yagoranye ko zagereranywa.
Ibiganiro byo mu buzima busanzwe bisanzwe bizwi ko mu muco bigoranye cyane kwigwaho kuko bisaba abigwaho gufatwa amajwi mu biganiro byabo byose.
Ariko inzobere mu mibereho y’abantu, James Pennebaker wo muri kaminuza ya Texas, i Austin, yakoze akuma gafata amajwi mu duce tw’amasegonda 30 muri buri minota 12.5.
Mu gitabo cya siyansi cyo mu mwaka wa 2007, Pennebaker yasanze abagore basuzumwe muri Amerika na Mexique baravuze ku mpuzandengo y’amagabo 16.215 mu masaha 17 bari maso, mu gihe abagabo bo basohoye amagambo 15.669. Na none, itandukaniro rito.
Yego birumvikana ko ibiganiro byose bidasa. Wenda ikitabwaho cyaba undi muntu uri kumva. Inyigo ku nama zo mu ruhame, yakoze na Janet Holmes wo muri kaminuza ya Victoria muri Nouvelle Zelande, yerekanye ko abagabo babajije ¾ by’ibibazo mu gihe nyamara banganaga gusa na 2/3 by’abari muri iyo nama. Ubwo kandi hakorwaga amatsina anganya abagore n’abagabo, n’ubundi 2/3 by’ibibazo byabajijwe n’abagabo.
Ariko nubwo hari ibimenyetso bitanga ikinyuranyo, abantu basa n’aho bizera cyane igitekerezo ko abagore bavuga amagambo menshi.
None se igitekerezo ko abagabo bavuga amagambo 7,000 ku 20,000 y’abagore ku munsi cyavuye he?
Kigaragara mu gitabo kitwa The Female Brain, cyo mu mwaka wa 2006 cyanditswe na Louann Brizendine, inzobere mu mitsi yo mu mutwe muri kaminuza ya California San Francisco, kandi cyagiye kifashishwa cyane.
Ubwo Mark Liebermann, umwarimu w’indimi muri kaminuza ya Pennsylvania, yabazaga ikoreshwa ry’iyi mibare, Brizendine yemeranyijwe nawe amusezeranya kuzayikuramo mu bindi bitabo byo mu nzagihe.
Liebermann yagerageje gukurikirana inkomoko y’iriya mibare, ariko nta mahirwe menshi yagize, gusa yaje kubona iyo bisa mu gatabo gato ko mu mwaka wa 1993 kavuga ku gushyingiranwa, ariko nta gihamya yagaragazaga ko bifite ibimenyetso bya gihanga.


text:
Ntabwo dushaka umuyoboke wa PL w’umukene- Depite Munyangeyo
Depite Théogène Munyangeyo, visi perezida wa mbere w’ishyaka riharanira ukwishyira ukizana kwa buri muntu, PL, avuga ko ishyaka ryabo ryahagurukiye guhashya ubukene mu banyamuryango baryo.
Ni nyuma y’amahungurwa y’abayoboke b’iri shyaka bahagarariye abandi mu turere two mu Ntara y’amajyepfo, yabaye tariki 25 Gashyantare 2018.
Muri aya mahugurwa yabereye i Nyanza, abayoboke ba PL baganirijwe ku gutegura imishinga ibyara inyungu no ku kwirinda ibiyobyabwenge n’ibisindisha ndetse no kwirinda icyorezo cya Sida.
Hon. Munyangeyo yagize ati “Ntabwo dushaka umuyoboke w’umukene. Ubukene buba mu mutwe. Ukurikije ibyo mwigishijwe, nukora umushinga ufatika ukawugeza ku bandi banyamuryango, ntihazabura abawuguramo imigabane. Icy’ingenzi ni ugushira ubwoba no kugira umurongo ukoreramo.”
Yunzemo ati “Ndashaka umu PL ukize, narangiza akize ishyaka, akize n’igihugu. Ni na byo bizatuma abayoboke bacu biyongera, kuko niwiha agaciro, hari abazava mu yandi mashyaka batuyoboke.”
Abahuguwe batahanye intego yo guhugura no gufasha abo bahagarariye mu turere baturukamo.
Odette Bamurange w’i Muhanga ati “Tuzabafasha mu bitekerezo kuko iyo udafite ibitekerezo n’intego ntacyo ugeraho. Kandi no mu bushobozi tuzabafasha. Tuzatangirira ku mishinga itaremereye. Dufite abanyeshuri benshi badafite akazi, ni bo tuzaheraho.”
Felicien Simpunga, umuhinzi wabigize umwuga wo mu Karere ka Ruhango, ngo yari asanzwe aganiriza urubyiruko akoresha ku kwihangira imirimo.
Ati “Ku munsi nkoresha abakozi basaga 100 mu buhinzi bw’imyumbati n’ibigori. Kandi abenshi ni urubyiruko rwarangije amashuri yisumbuye bakabura akazi. Njya mbabwira ko nanjye kera nakoreraga abandi, nkabereka ko na bo bashobora gukora bagatera imbere.”
Ariko noneho ngo agiye kurushaho, anabereke uko igitekerezo gishobora kuvamo umushinga, kuko anatekereza ko bazamwumva bitagoranye kuko abenshi bize.
Ubutumwa bujyanye no kwirinda ibiyobyabwenge n’ibisindisha ndetse na Sida aba bayoboke batahanye na bwo ngo bazagenda babugeza ku baturanyi, baba abayoboke b’ishyaka ryabo ndetse n’abatari bo kuko ngo ari inzitizi ku iterambere ry’igihugu.


text:
Abahinzi ba kawa, abanyenganda zitunganya umusaruro n’ubuyobozi biyemeje gukora ibishoboka umusaruro wa kawa ugakomeza kwiyongera mu bwinshi no mu bwiza.
Ni nyuma y’aho, ku nshuro ya mbere, muri sizeni y’uyu mwaka wa 2018 umusaruro watunganyirijwe mu nganda urenga toni ibihumbi bitanu (5. 058,854t).
Inama ya “Task Force” ya Kawa ku rwego rw’Akarere yateraniye mu cyumba cy’inama cy’Akarere kuri uyu wa gatatu tariki ya 26 Nyakanga 2018, yishimiye ingano y’umusaruro wabonetse n’ibyakozwe kugira ngo ugerweho, inafata ingamba zigamije kunoza ibitaragenze neza no gukomeza kuwongera ubudasubira inyuma.
Muri iyi nama, Umuyobozi w’Akarere wungirije ushinzwe iterambere ry’ubukungu, Rusilibana Jean Marie Vianney, yashimiye Abanyenganda kuba barabashije kwakira no gutunganya umusaruro mwinshi ugereranyije n’uwo bari basanzwe batunganya, abashishikariza kwagura ibikorwa remezo byabo kugira ngo bazabashe kwakira umusaruro wose uboneka mu Karere, cyane ko byagaragaye ko muri iyi sizeni hari umusaruro mwinshi watunganyirijwe ahandi.
Yabasabye kandi kurushaho kunoza isuku mu gutunganya umusaruro, no gushakira abakozi bawutunganya imyambaro yagebinewe.
Imyanzuro y’iyi nama iganisha ku kudasubira inyuma k’umusaruro, mu bwinshi no mu bwiza. Imyinshi muri yo ireba by’umwihariko abanyenganda. Twavuga: kunoza isuku mu gutunganya kawa hagamijwe kongera uburyohe n’ubwiza bwayo, gufatanya n’abahinzi mu gukorera kawa no kongera imbaraga mu bukangurambaga bugamije kongera ubwinshi n’ubwiza bw’umusaruro, kugira uruhare mu bikorwa byose bigamije gutuma umusaruro wagezweho udasubira inyuma, kugira uruhare mu kubaka ubushobozi bw'amatsinda y'abahinzi bafasha abayagize kwizigamira ku musaruro bagemura, guha abahinzi ubwasisi (Bonus) hakibandwa ku bikoresho byo gukorera kawa, kuko byagaragaye ko bikenewe.
Ku birebana no kwagura inganda, hemejwe ko hazategurwa inama yihariye yo gusuzuma ubushobozi bw’inganda, kugira ngo harebwe uko ba nyirazo bakwagura ibikorwaremezo zikabasha kwakira umusaruro mwinshi.
Inama kandi yemeje ingengabihe yo gutangiza ubukangurambaga bwo gukorera kawa ku rwego rw’Akarere n’urw’Imirenge. Ku rwego rw’Akarere, bukazatangirira ku Kagali ka Tambwe, Umurenge wa Ruhango ku itariki ya 14 Kanama 2018.
Iyi nama yitabiriwe n’abahagarariye amakoperative y’abahinzi ba kawa, abanyenganda zitunganya kawa, Umukozi w’Ikigo Gishinzwe iterambere ry’ibihingwa byoherezwa mu mahanga (NAEB) ushinzwe igihingwa cya kawa mu Ntara y’Amajyepfo, Dusabe Faustine, umukozi w’Akarere ushinzwe iterambere ry’ibihingwa byoherezwa mu mahanga, abakozi bashinzwe ubuhinzi n’umutungo kamere mu Mirenge, abahagarariye inzego z’umutekano mu Karere, n’intumwa za SNV na RODI nk’abafatanyabikorwa mu kongera umusaruro wa kawa binyuze mu kongerera ubushobozi mu micungire y’amakoperative y’abahinzi.